
VIAŢA  ŞI  OPERA  LUI  CAROL  DAVILA 

1828 — 1884 

(CU  OCAZIUNEA  CENTENARULUI  NAŞTERII  SALE) 

DE 

Dr.  G.  Z.  PETRESCU 


Prezentată  de  D-l.  Dr.  G.  Marinescu 
Şedinţa  dela  8  Fevruarie  1929 


A  face  biografia  unui  bărbat  ilustru  nu  este  tocmai  uşor, 
căci  pentru  a-i  zugrăvi  toate  trăsurile  în  chip  impunător  se 
cere  neapărat  mare  luare  aminte.  Dar,  după  cum  a  zis  Ale¬ 
xandru  Dumas,  când  scrie  cineva  viaţa  unui  Iuliu  Cezar, 
unui  Carol  cel  Mare  sau  a  unui  Napoleon,  nu  mai  este  nevoie 
de  felinarul  lui  Diogen  spre  a  găsi  omul.  Faptele  sale  vorbesc 
de  sine.  Apoi  când,  de  mâna  sa,  a  rămas  aşternut  pe  hârtie 
ceva  pornit  din  adâncul  cugetului  şi  simţirei  sale,  atunci  ne 
dăm  repede  seamă  că  felinarul  lui  Diogen  îl  avem:  Dinaintea 
noastră,  resfirându-i  slovele,  ca  prin  farmec  se  desprinde 
desluşit  în  licărirea  unui  amurg  glorios  drept  aureolă,  figura 
măreaţă  nemuritoare  ce  râvnim  s’o  cunoaştem. 

9  9 

Sfântă  icoană  ne  apare  astfel  astăzi,  când  cetim  scrisorile 
sale,  unul  din  cei  mai  mari  între  marii  Români  cari  au  con¬ 
lucrat  la  edificiul  minunat  al  renaşterii  tării  noastre,  ales  între 
aleşi,  creator,  iniţiator  si  educator  în  domeniul  culturei  na- 

9  *  1  9  9 

ţionale,  ba  câteodată,  chiar  factor  hotărîtor  în  destinele  ţării; 
acela  care  s’a  desvăluit  în  admirabila  declaraţie: 

9 

«Găsind  pe  malurile  Dunării  o  nouă  patrie,  România,  o 
Franţă  a  Orientului,  în  ideile,  tradiţiunile  şi  aspiraţiunile  de 
civilizaţiune  ale  surorii  celei  mari,  am  devenit  cu  inima  şi  în 

faptă  cetăţean  român,  cu  o  îndoită  iubire  pentru  patria  de 
origină  ».  .  .  marele  Davila. 

Că  fusese  străin,  o  spune  aevea  numele  său;  dar  atâta  tot. 
Cei  ce  au  avut  fericirea  de  a-1  cunoaşte  de  aproape,  bine  ştiu 
că  nimic  n’a  rămas  străin  din  această  măreaţă  personalitate,, 
îndată  ce  şi-a  legat  soarta  de  aceea  a  ţării  pe  care  şi-o  alesese 
ca  patrie  de  adopţiune.  Iar  aceea  cari  de  acuma  vor  află  ce  a 
simţit  el  şi  ce  a  făcut  pentru  această  ţară,  nu  pot  decât  a  se 
umple  de  mirare  ce  bun  Român  a  fost:  Român  adevărat,  mai 
adevărat  decât  mulţi  Români  din  naştere ! 

y  y 

Vieaţa  lui  Carol  Davila  este  pentru  oricine  o  pildă  de  vir¬ 
tute  rară  şi  patriotism  neîntrecut. 

Auspiciile  sub  cari  s’a  deschis  cariera  sa  şi  cari  au  avut  o 
înrâurire  puternică  asupra  întregii  sale  activităţi,  au  fost:  Un 
timp,  un  om  şi  o  credinţă. 

Timpul ,  foarte  propice  cel  puţin  în  privinţa  dispoziţiei  spi¬ 
ritelor,  a  fost  epoca  Heliazilor,  Goleştilor,  Rolintine- 
nilor,  Bălceştilor,  etc.,  când  poporul  începuse  a  cere  lu¬ 
mină  şi  în  toate  direcţiile  se  făceau  cele  mai  mari  sforţări  pentru 
a  împlini  lipsuri  lăsate  de  veacuri  ce  nu  putuse  fi  folosite  de 
cultură  şi  progres. 

Omul ,  Barbu  Ştirbei -Vodă,  Domnitor  în  adevăr  luminat 
si  însufleţit  de  o  vie  dorinţă  de  a  face  fericirea  tării  sale,  era 
cel  ce  se  gândise  să-şi  asigure  elementul  cel  mai  nemerit  spre 
a  realiză  un  aşezământ  de  folos  obştesc  în  atâtea  privinţe.  El 
îi  înlesnise  debutul,  îl  sprijinise  şi-l  apărase  cu  hotărîre  prea 
scurtul  timp,  cât  domnise.  Părăsind  tronul,  îl  lăsă  cu  presti¬ 
giul  pe  care-1  merită;  acela  al  unui  prieten  stimat  de  Domn. 

Credinţa  a  fost  aceea  de  care  s’a  arătat  pătruns  el  însuşi,  că 
nu  este  nici  un  grad  de  cultură  de  care  ar  fi  inapt  Românul. 
Această  credinţă  a  păstrat -o  neclintită  până  ce  triumfă  în  mă¬ 
sura  înţeleptelor  sale  prevederi  şi  în  chip  strălucit  a  ajuns  să 
dovedească  inanitatea  credinţei  opuse. 

In  condiţii  favorabile  şi  înzestrat  cum  eră,  opera  sa  a  fost  ca 
munca  unui  semănător  vrednic  într’o  ţarină  aleasă. 

Primit -au  deapururea  ogoarele  mănoase  ale  ţării  noastre 
sămânţă,  când  bună,  când  rea.  Si  a  încolţit  fiecare,  a  crescut  si 
a  rodit,  după  cum  i-a  fost  prielnică  vremea  mai  din  belşug  sau 

mai  slab.  De  luat  aminte  numai  atâta  este,  că  de  câte  ori  se¬ 
mănătorul  eră  bărbat  de  frunte  sămânţa  fu  de  soi,  şi-a  dat  rod 
însutit.  Dar  de  frunte  ca  Davila,  mai  rar  a  fost  vreunul. 

* 

Ce  ştim  despre  copilăria  lui  Carol  Davila  ? 

Nimic  sau  mai  nimic.  Născut  în  1828,  8/1 V,  la  Parma  — -în 
unele  acte  este  scris :  lângă  Parma  —  a  fost  trimis  de  mu  mă -sa 
la  rude  ale  ei  din  Francfort  pe  Main,  cari  au  avut  însărcinarea 
de  a-1  creşte,  mai  mult  în  taină,  până  la  vârsta  adolescenţei.  La 
acea  epocă,  sub  tutela  şi  îngrijirea  unui  prieten  devotat  al  fa¬ 
miliei,  Doctorul  A.  Guepin,  făcu  studii  secundare  la  Limoges, 
în  Franţa,  apoi  tot  în  acea  ţară  se  destină  carierii  farmaceutice 
şi  în  Angers  debută  ca  elev  practicant  într’o  oficină. 

Foarte  curând  însă  fu  atras  de  studiul  medicinii  si  înscriin- 

y 

du -se  în  Şcoala  «  de  plein  exercice  »  din  Angers  se  semnală  prin 
inteligenta  sa  si  focul  cu  care  îmbrătisă  atât  învăţătura  cât  si 
îndatoririle  ce  avea  în  serviciul  spitalicesc.  Fu  în  toate  eminent, 
mai  întâiu  ca  student,  apoi  ca  intern  al  Spitalelor,  preparator 
de  chimie  şi  în  fine  prosector,  aceste  trei  funcţii  obţinute  prin 
concurs.  Cursurile  şcolii  ca  şi  serviciul  în  spitale,  le  încheiă 
ca  laureat. 

Tristă,  fireşte,  a  fost  copilăria  acestui  ilustru  bărbat;  tristă 
şi  întunecată.  I-a  lipsit  lui  acea  caldă  palpitaţie  a  sânului  ma¬ 
tern,  care  desmiardă  şi  mângâie,  amorţeşte  durerea  şi  trezeşte 
nădejde;  acea  neadormită  solicitudine  blândă,  care  umple 
pruncia  de  o  senină  nepăsare,  aşa  de  dulce  şi  de  binefăcătoare. 
A  fost  ca  un  orfan...  Şi,  totuş,  dacă  una  ca  aceea  care  după  ani, 
când  vlăstarul  părăsit  ajunsese  brad  falnic  dar  bătut  de  furtună, 
îi  scria:  «Cher  gutes  Kind1)»...  « Mon  bon  enfant  »...  «Que  je 
voudrais  vous  voir  2)L.  Que  ne  donnerais-je  pas  pour  vous  server 
dans  mes  bras  et  vous  dive  quelques  paroles  materne lles!...  Cher , 
tres  cher  enfant»  3)...,  dacă  i-ar  fi  întins  braţele  în  adevăr  şi,  cu 


*)  Scrisoare  a  Comtesei  MĂRIE  D’AGOUT,  din  Paris,  3.  IV.  1853. 

*)  Idem  din  26/X  1853. 

3)  Idem  din  14 /III  1854. 

hotârîre  semeaţă,  s’ar  fi  destăinuit  lui:  «Eşti  zămislit  de  mine  »... 
sufletul  său  ar  fi  îmbrăţişat  cu  atâta  foc  acea  mărturie  târzie  a 

9  9 

vocii  sângelui,  încât  ar  fi  iertat  şi  uitat  vitregia  lipsei  ei  de  lângă 
leagănul  său...  căci  sufletul  său  eră  fără  prihană. 

Decât,  este  neîndoios  că  lipsa  aceea  n’a  rămas  fără  înrâurire 
asupra  firii  tânărului  Francisc  Carol.  I-a  dat  o  maturitate 
timpurie,  o  concentraţie  şi  o  rezervă,  care-1  făceau  cam  posac. 
In  schimb  a  fost  cauza  extraordinarei  sale  puteri  de  voinţă  şi  a 
milei  sale  neţărmurite  pentru  toţi  desmoşteniţii  soartei.  Putea 
el,  din  ţara  sa  de  adopţiune,  să  scrie  fără  umbră  de  făţărnicie  1) : 
<<  Je  ne  veux  vous  par  Ier  que  du  bien  que  j  yai  p  u  faire ,  conformement 
ă  la  parole  de  celle  qui  disait  un  jour :  Nous  devons  tous  aspir er 
ă  V immorialite  parmi  nos  amis.  Nos  oeuvres  doivent  nous  survivre. 
Faire  le  bien  c’est  remplir  la  mission  humaine .  J'ai  foit  mon 
devoir  dans  la  mesure  de  mes  forces  ». 

In  mare  parte  —  neapărat  —  i-au  fost  înnăscute  însuşirile 
bune  ce  le-a  manifestat  nu  numai  dealungul  întregii  sale  ca¬ 
riere,  dar  si  în  toată  viata  sa  de  om.  Si  tot  aceea  care-i  fu  un 
timp  sfetnică,  pe  cât  de  devotată  pe  atât  de  slăvită,  ca  una  ce-1 
cunoştea  prea  bine,  da  chezăşie  de  aceasta,  când  pentru  a-1 
îmbărbăta,  în  grele  încercări,  îi  declară:  « J’ai  confiance  en 
votre  etoile  et  surtout  en  ce  que  Vexperience  a  du  ajouter  â  vos 
qualites  innees  »  2). 

Deprins  de  tânăr  cu  muncă  intensă,  el  n’a  încetat  cât  a  trăit 
de  a  desfăşură  o  activitate  fără  preget,  în  diferitele  direcţiuni 
în  cari  împrejurările  îl  aduceau  să-şi  cheltuească  puterile.  In 
toate,  gestul  şi  fapta  sa  a  avut  mereu  un  temeiu  de  iubire  şi  de¬ 
votament  neprecupeţit.  Ca  cetăţean,  ca  părinte,  ca  medic,  ca 
educator,  Davila  fu  un  model  de  inimă  caldă  si  îndurare. 

Plin  de  entuziasm,  faţă  de  întinsul  câmp  de  muncă  ce  i  se 
deschideâ  la  1853,  când  de-abiâ  ieşit  Doctor  din  Facultatea  de 
Medicină  din  Paris,  fu  trimis  de  aceasta  să  organizeze  în  Prin¬ 
cipatul  Valachiei,  Ţara  Românească  de  atunci,  un  serviciu 
sanitar  al  armatei,  dar  şi  plin  de  iluzii,  eră  el.  Iluziile  —  vai!  — 


x)  Scrisoare  către  Comtesa  de  CHARNACE,  din  12 /VIII,  reproducând  o  sentinţă 
a  Comtesei  D’AGOUT,  muma  ei. 

2)  Scrisoare  a  Comtesei  D’AGOUT,  din  18/I  1854. 

prea  repede  era  să  le  piardă  una  câte  una,  nu  l-a  părăsit  însă 
niciodată  entuziasmul. 

Sosind  în  Bucureşti,  tânărul  medic  nu  făcu  impresie  prea 
bună  asupra  lui  Vodă  Ştirbey;  nu  de  alta,  dar  n’aveâ  decât 
25  ani  şi  Domnitorului  îi  venea  greu  a  crede  că,  acest  flăcău 
cu  plete  aurii,  alb  şi  rumen  la  faţă  ca  o  fetişcană,  va  avea  darul 
de  organizaţie  pe  care-1  aşteptă  dela  omul  cerut  din  Franţa. 
Apoi  îl  văzu  la  lucru  şi  se  lumină.  Când  Barbu  Ştirbey  părăsi 
Domnia,  Davila  avea  în  el,  un  amic  sincer  binevoitor.  De 
multe  ori  i-a  scris  în  urmă  fostul  Domnitor:  « Cher  Davila  » 
sau  «Cher  ami»...  şi  cu  ce  asigurare  solemnă  de  înalta  stimă  ce-i 
juruise,  căci  îl  preţuia  şi  ca  om.  Iată  o  pildă: 

«  Connaissant  votre  caractere  noble  et  consciencieux ,  et  comp- 
tant  sur  vos  sentiments  de  sincere  amitie  que  pai  su  apprecier  en 
toutes  occasions  je  vous  confie  en  quittant  le  pays: 

1.  Un  pli  cachete ... 

2.  Un  ecrin...  C’est  un  depot  sacre  qui  m'a  ete  confie  et  que  je  ne 
puis  ă  mon  tour  confier  en  de  meilleures  mains  »1)... 

Ii  da  o  misiune  delicată,  dovadă  de  încredere  nemărginită. 

Cu  altă  ocazie,  bătrânul  Principe,  nu  se  poate  reţine  de  a 
manifestă  călduros  iubirea  sa  părintească  pentru  acel  bun  prie¬ 
ten:  « J'aurais  ete  si  heureux  de  pouvoir  vous  presser  sur  mon 
coeur  qui  est  et  restera  toujours  pour  vous  comme  vous  Vavez 
connu»...  Şi  mai  departe:  «Je  vous  embrasse ,  cher  et  bon  ami 
avec  toute  la  tendresse  du  coeur))2).  Dar  pentru  a-şi  câştigă  această 
inimă,  câte  probe  de  toate  virtuţile,  dase  tânărul,  fără  ’ndoială! 

Ce  impresie  i-a  produs  medicului  francez,  lumea  necuno¬ 
scută  în  care  sosiâ,  este  uşor  de  închipuit.  Atâta  numai  că  el  nu 
eră  omul  care  să  schimbe,  după  impresii,  calea  pe  care  şi-o 
proiectase,  nici  nu  aveâ  timp  pentru  a  cumpăni  partea  de  agre¬ 
ment  sau  dezagrement  ce  i-o  puteâ  oferi  locul  şi  împrejurările, 
în  cari  trebuiâ  să  se  achite  de  o  misiune  atât  de  grea  ca  a  sa. 
Goni  deci  orice  impresie  rea  şi  cu  hotărîrea  tenace  care-1  ca- 
racteriză  începu  opera  căreia  se  închinase. 


1)  Scrisoare  de  la  ŞTIRBEY-Vodă,  din  3/15  Maiu  1859. 

2)  Idem,  din  Orşova  6  August  1859. 

Au  fost  ani  de  trudă  neînchipuită,  acei  câţiva  în  cari  fără 
ajutoare  de  nici  un  fel,  avu  de  împlinit  lipsuri  simţite  în  tot 
ce  privea  căutarea  medicală  a  militarilor,  luptând  cu  inerţia 
ba  chiar  recalcitranţa  inherentă  stărilor  primitive.  Fusese 
numit  « Ober-Stab-Doctor  »,  grad  asimilat  cu  cel  de  maior  şi 
avea,  ca  principală  funcţiune,  conducerea  serviciului  medical 
din  Spitalul  Oştirii  dela  Mihai-Vodă,  o  adevărată  ruină,  focar 
permanent  de  infecţie. 

Armata  noastră,  înfiinţată  prin  Regulamentul  Organic,  mai 
avusese  în  răstimpul  de  douăzeci  de  ani  trecuţi  şi  alţi  medici 
şefi  însărcinaţi  cu  căutarea  bolnavilor  dela  Mănăstirea  Mihai- 

?  y 

Vodă,  pe  Orsoni,  un  medic  mediocru,  pe  von  Meyer,  medic 
instruit  dar  lipsit  de  ideal  şi  energie,  apoi  p e W ITT m an n  şchiopul, 
fire  dreaptă  dar  apatică.  Ca  el,  erau  toţi  străini,  dar  străini  au 
şi  rămas  până  ce  au  părăsit  ţara  fără  a  fi  lăsat  urme  de  vreo 
activitate  apreciabilă.  Câtă  schimbare  după  abia  un  an  dela 
sosirea  lui  Davila!  Spitalul,  de  bine  de  rău,  era  refăcut,  epi¬ 
demiile  din  el  înnăbuşite  şi  un  corp  de  infirmieri  pregătiţi 
pentru  serviciu  de  chiar  tânărul  lor  şef,  urmau  cu  perfectă 
disciplină  pilda  sa  de  zel  şi  exactitudine.  El,  spirit  pătrunzător 
şi  prevăzător,  pricepuse  că  cel  mai  mare  ajutor  pentru  sine  ca 
şi  cel  mai  efectiv  folos  pentru  armată,  nu-1  putea  aşteptă  decât 
dela  personalul  special  pe  care  singur  şi-l  va  crea.  începuse 
aşadar,  în  chip  modest,  prin  a  instrui  soldaţi  spre  a-i  face 
felceri. 

Cu  aşa  un  maestru,  nu  este  de  mirare  că  unii  din  aceşti  in¬ 
firmieri  au  ajuns  mai  târziu  Doctori  şi  medici  capabili. 

Frumoasele  succese  pe  cari  le  repurtau  aşa  de  repede  oste¬ 
nelile  lui  Davila,  fură  întrerupte  la  sfârşitul  primului  an  de 
două  întâmplări  nenorocite.  Prima,  un  reumatism  poliarticular 
acut,  contractat  în  locuinţa  umedă  pe  care  o  ocupase  sub  Mă¬ 
năstirea  Mihai-Vodă,  singura  disponibilă  în  apropiere  de  Spital, 
urmat  de  o  artrită  purulentă  a  cotului  drept,  îi  puse  un  timp 
zilele  în  primejdie. 

Două  luni  pline  zăcu  în  chinuri,  fără  familie  în  jurul  său, 
fără  alt  sprijin  moral  decât,  din  când  în  când,  ca  o  adiere  a  ze¬ 
firului  după  arşiţa  zilei,  ecoul  unei  duioase  mângâieri  din  de¬ 
părtare  : 

« Cher ,  tres  cher  enfant...  Vous  avez  bien  raison  de  penser 
que  mon  coeur  est  navre  de  vos  souffrances ,  navre  surtout  de  n’y 
pouvoir  apporter  ă  la  distance  oii  nous  somrnes,  ni  soulagement , 
ni  consolation . 

J' admire  votre  courage  vraiment  heroique.  Le  destin  est  rude 
envers  vous  mais  nous  saurons  le  conjur er  » 1)... 

Au  fost  poate  aceste  cuvinte  leacul  magic,  care  i-a  sporit 
răbdarea  si  i-a  susţinut  puterea  de  voinţă  într’atât  încât  refuză 

i  y  1  i 

cu  tărie  operaţia,  chiar  când  i  se  arătă  că  singură  amputaţia 
braţului  ar  putea  să-i  scape  vieaţa.  « Je  n'y  tiens  pas  assez  pom 
jamais  vouloir  la  conserver  ă  un  tel  prix  »2)...  afirmă  el  unui 
prieten  din  Franţa.  Scăpă  de  moarte  — -  din  fericire  pentru 
ţară  —  dar  păstră  un  braţ  ankylozat  în  unghiu  drept. 

Iată-1  deci  infirm,  în  floarea  tinereţii,  el  care  muncise  atâta 
şi  care  mai  avea  atâta  de  făcut !  Nu  se  putea  împăca  cu  această 
stare.  Se  arătă  atunci  pe  cât  de  cerb  icos  pe  atât  de  ingenios  întru 
aflarea  îndreptării,  pe  care  putea  s’o  mai  aştepte. 

«Je  viens  de  faire  une  machine  de  flexion  et  d’extension.  C'est 
tout  simplement  une  double  goutiere  articulee  dont  Ies  extremites 
se  rapprochent  oii  s'eloignent  au  moyen  d'une  longue  vis...  Je 
souffre  d' atroce s  douleurs  et  j’ai  gagne  environ  deux  pouces  Ies 
premier s  huit  jours  »...  scria  aceluiaş  prieten.  Rezultatul  eră 
slab  şi  i-a  trebuit  o  îndelungă  încordare  pentru  a  obţine  mai 
mult. 

Bolnav  fiind,  un  alt  dezastru  se  nărue  peste  el.  Armatele 
ruseşti  pornite  în  contra  Turciei,  ocupă,  la  începutul  lunei 
Martie  1854,  Principatele,  dezarmând  oştirea  românească... 
Domnitorul  este  nevoit  să  părăsească  ţara  şi  Comandantul 
trupelor  de  ocupaţie,  Generalul  Budberg  înlătură  pe  Davila 
din  funcţiunile  sale,  înlocuindu-1  în  Spitalul  dela  Mihai-Vodă 
cu  un  medic  rus. 

Avea  acum  de  ales  între  a  se  întoarce  în  Franţa,  unde-şi 
putea  croi  o  carieră  de  seamă  şi  a  rămâne  în  Bucureşti,  spre  a 
fi  gata,  când  timpuri  mai  bune  ar  sosi,  să  reia  greaua  sarcină 
ce  o  acceptase.  Cu  mult  înainte,  călăuza  conştiinţei  sale,  aceea 


x)  Scrisoare  a  Comtesei  MĂRIE  D’AGOUT,  din  Paris  14 /III  1854. 
)  Scrisoare  către  MARCE,  din  8  Aprilie  1854. 

care  îl  îmbărbăta  cu  vorbele:  « Je  fais  Ies  voeux  Ies  plus  constants 
et  Ies  plus  maternels  pour  votre  bonheur  »  *),  îi  scrisese : 

«  Ce  sera  au  pis-aller,  une  epreuve  utile ,  si  ce  n  est  pas  la  for¬ 
tune ?,  que  votre  mission  chez  Ies  Valaques  et  vous  retrouverez 
toujours  ici  un  pis-aller  » *  2). 

Şi  acuma  nu  lipsea  de  a-i  da  un  îndemn  categoric  şi  insistent : 


« Pourquoi  ne  revenez-vous  pas  ici  ?  Vous  ne  me  dites  pas  le 
motif  qui  vous  retient  ă  Bucarest.  Je  ne  le  devine  pas .  S’il  n'est 
pas  majeur ,  je  pense  que  toute  consideration  devant  ceder  au- 
jourd’hui  devant  le  soin  de  retablir  votre  sânte ,  il  faudrait  venir 
ă  Paris  prendre  Vavis  de  nos  medecins  et>  selon  toute  vraisem - 
blance ,  aller  tremper  votre  bras  dans  Ies  eaux  souveraines  des 
Pyrenees.  A  votre  âge,  avec  voire  courage  admir able ,  votre  pa- 
tience  et  cette  force  de  vie  qui  est  en  vous,  avec  Vamitie  vive  de 
tant  de  personnes  qui  vous  portent  un  inter  et  serieux ,  vous  regag - 
nerez  vite  le  temps  qiiun  sort  cruel  vous  dispute.  Je  crains  que 
votre  convalescence  lă-bas,  oii  Ies  sujets  de  tristesse  et  d'irritation 
se  renouvellent  â  toute  heure ,  ne  soit  plus  longue  qu'en  France »3). 


El  însă  nu  venise  aci  în  căutare  de  avuţii  si  avea  conştiinţa 

y  >  y  > 

de  valoarea  sa,  care~i  garantă  mai  mult  decât  «un  pis-aller». 
Avu  pe  deasupra  încredere  în  steaua  sa  şi  în  ceeace  experienţa 
adăugase  la  calităţile  sale  înnăscute.  Sănătatea  ştia  că  i-o  va 
readuce  «cette  force  de  vie  »  a  tinereţii.  Se  decise  să  rămână  pe 
loc  si  făcu  bine. 

y 

N'a  trecut  decât  o  vară,  în  care  se  putu  întrema  cu  totul,  şi 
când  la  începutul  lui  Septemvrie,  o  armată  austriacă  readuse  în 
Muntenia  pe  fostul  ei  Domnitor,  Davila  primi  din  Biarritz 
o  veselă  împărtăşire  la  nădejdea  ce-i  creştea  în  piept : 


«Je  vois  avec  une  gr  aude  joie  que  Ies  evenements  prennent  un 
tour  meilleur  pour  vous  et  je  me  plais  ă  croire  qu? avani  peu  Ies 
injustices  qui  vous  ont  ete  faîtes par  Ies  barbar es  seront  repar ees ...»4). 


x)  Scrisoarea  Comtesei  D’AGOUT,  din  3 /IV  1853. 

£)  Idem,  din  11/VI  1853. 

3)  Idem,  din  14  Maiu  1854. 

4)  Idem,  din  13  Sept.  1854. 

Ea  fu  de  bun  augur  căci  la  i  Octomvrie  eră  restabilit  în 
gradul  şi  funcţiunile  sale,  reîncepând  cu  o  vigoare  nouă  activi¬ 
tatea  sa  ce  eră  să  devină  din  ce  în  ce  mai  folositoare  ţării.  încă 
din  August  dealtfel  se  făcuse  apel  la  luminile  sale,  fiind  teamă  de 
holeră,  care  bântuia  în  Turcia.  El,  care  se  distinsese  altădată 
combătând  această  boală  epidemică  în  Franţa,  fu  chemat  din 
ordinul  lui  Mehmed  Sadic  Paşa,  Comandantul  Capitalei,  să 
chibzuiască  cu  Comitetul  Sanitar,  măsuri  grabnice  pentru 
preîntâmpinarea  pericolului.  A  redactat  atunci  un  regulament 
foarte  amănunţit,  cuprinzând  măsurile  profilactice  ce  i  se  ară¬ 
tase  a  fi  cele  mai  eficace  şi  practice.  In  Martie  următor  primi 
dela  Sultanul  Abdul  Medjid  ordinul  Imperial  Medjidie  clasa 
IlI-a. 

Acele  două  grele  încercări  pe  care  i  le  adusese  anul  1854 
au  oţelit  omul,  pregătindu-1  de  a  se  plecă  cu  resemnare  stoică 
în  faţa  soartei,  mai  târziu,  când  scris  i-a  fost  să  primească  lo¬ 
vituri  ale  ei  mult  mai  crunte. 

* 

#  # 

De  când  sosise  în  Bucureşti,  Davila  arătase  puţină  aplecare 
pentru  îndeletnicirea  principală  a  celorlalţi  medici  în  vază  de 
atunci :  clientela.  Aceasta  îl  obosi â,  îl  distra  dela  ocupaţiile  sale 
absorbante  şi-i  răpea  un  timp  preţios.  Fiind  însă  o  natură  sim¬ 
ţitoare  şi  prietenoasă  nu  s’a  putut  sustrage  cu  totul  dela  prac¬ 
tica  pe  care  i-a  adus-o  ca  o  obligaţie  simpatia  şi  încrederea 
inspirată  tuturor  câţi  îi  făceau  cunoştinţa.  In  cei  doi-trei  ani 
în  cari  a  practicat,  a  reuşit  a  strânge  câteva  sute  de  galbeni  şi 
armat  cu  acest  mijloc,  a  început  a-şi  desfăşură  geniul  creator. 

Iată  cum  expune  el  însuşi  această  parte  din  opera  sa,  fără 
emfază,  fără  a  se  lăudă : 

«J’ai  fonde  dans  Vespaxe  d'une  annee  de  mes  propres  deniers 
un  musee  d' anatomie  et  une  bibliotheque  scientifique .  J'ai  orga - 
nise  une  ecole  de  chirurgie ,  qui  d'apres  la  promesse  de  Monsieur 
de  Talleyrand  recevra  sa  sanction  dans  le  congres  de  Bucarest. 
Je  puis  dire  que  fax  tout  le  merite  de  cette  organisation ,  car  du 
4  dec.  18 55  jusqu'au  12  marş  1856  f  ai  habille  et  entretenu  V ecole 

ă  mes  frais .  J'ai  voulu ,  envers  et  contre  tous  quelle  existat.  Au - 
jourcThui  je  suis  contrarie  dans  tous  mes  projets  par  le  changement 
de  gouvernement ,  mais  ce  temps  d’epreuves  passera.  Le  Comte 
Coronini  a  visite  mes  etablissements ,  my  a  decerne  un  sobre  d'hon- 
neur  et ,  dans  une  lettre  bien  sentie  m'a  exprime  sa  satisfaction. 
T  ous  voyez  que  je  merite  V approbation  de  votre  mere  »  x). 

Aprobarea  lui  Coronini  însemna  desigur  mult  pentru  tâ¬ 
nărul  Ober-Stab-Doctor.  Dar  pare  că  mai  mult  ţinea  el  la  apro¬ 
barea  acelei  mame  pe  care  o  pomeneşte  în  chip  aşa  de  familiar, 
dovadă  de  evlavia  ce  i-o  păstră.  Oare  n’aveă  ea  mai  multă  grije 
de  ce  i  se  întâmplă  lui  şi  nu  simţiă  ea  mai  multă  bucurie  decâţ 
oricine,  de  câte  ori  îi  reuşiă  sârguinţa  ?  Nu-1  dojeniă  ea  câteo¬ 
dată  uşor  ? 

« Souvenez  vous  Monsieur  le  Docteur  que  vous  n'etes  plus 
jeune /»  Şi  nu-i  potoliâ  tot  ea  mâhnirile,  cu  cugetări  şi  sfaturi 
înţelepte  ? 

«  Le  train  du  monde  ne  change  pas;  c’est  toujours  la  merne  suite 
d’illusions  et  de  deceptions ,  de  prejuges  et  de  presomption.  Ta - 
chons  seulement  de  ne  pas  recommencer  trop  souvent  Ies  mernes 
experiences  » *  2). 

Crease  un  învăţământ  nou  în  tară  « envers  et  contre  tous  »/ 

y  9 

Cine  oare  erau  aceşti  toţi  cari  se  împotriveau  unui  aşâ  mare 
folos  adus  poporului  ? 

Erau  mai  ales  confraţii  străini  mai  tineri,  cari  n’aveau  nimic 
în  contra  persoanei  lui,  dar  pe  cari  îi  neliniştiâ  Instituţia,  căci 
în  concurenţa  elementelor  autochtone,  pe  care  aveâ  să  le  scoată 
în  număr  Şcoala  lui  Davila,  vedeau  sfârşitul  domniei  lor.  Eră 
însă  printre  ei  şi  protomedicul  Nicolae  Gussi,  Român  grecizat, 
indiferent  în  privinţa  concurenţei  —  fiind  om  ajuns  —  şi  ad¬ 
versar  al  Şcolii  numai  din  dispreţ  suveran  pentru  capacitatea 
tineretului  ţării.  Când  vizită  pentru  prima  oară  în  1857  şcoala 
în  plină  funcţiune,  nu  se  ruşină  a  declară  în  faţa  elevilor  că 
«toată  osteneala  eră  zadarnică  deoarece  Românul  nu  este  în 


x)  Scrisoare  către  Comtesa  de  CHARNAClŞ,  din  12  August  1856. 

2)  Scrisoarea  Comtesei  d’AGOUT,  din  26  Dec.  1854. 

stare  să  înveţe  medicina.  Medici  pentru  armată  se  puteau  aduce 
destui  din  Atena  ». 

Acest  duşman  al  poporului  reprezintă  autoritatea  sanitară 

a  Principatului.  Şi  mai  erau  şi  alţii  cari  spuneau  ca  el.  Davila 

insă  avea  credinţa  sa  nestrămutată. 

> 

l-a  fost  deajuns  încuviinţarea  Domnitorului  din  4  Decemvrie 
1:855,  pentru  a  deschide  de  îndată  Şcoala  de  Chirurgie,  fără  a 
mai  aşteptă  atribuirea  fondurilor  necesare  întreţinerii  ei,  şi  cu 
cheltueala  sa  personală  o  duse  până  ce,  prin  decretul  Domnesc 
din  6  Martie  1856,  ea  fu  înzestrată  cu  un  capital  special  şi  anu¬ 
mite  venituri  fixe.  Decretul  hotără  transformarea  Şcolii  de 
Mică-chirurgie,  înfiinţate  pe  lângă  Spitalul  dela  Mihai-Vodă, 
cu  scopul  de  a  formă  felceri  militari,  într’una  de  un  rang  mai 
înalt.  De  fapt  însă,  înfiinţând  prima  sa  şcoală,  Davjla  se  gân¬ 
dise  la  mai  mult;  planul  său  eră  făcut.  Scopul  ce-1  urmăriă  el 
deatunci,  eră  crearea  de  medici  militari  iar  nu  numai  de  fel¬ 
ceri. 

Pornise  lucrul  modest  şi  cu  pretenţii  reduse,  atât  din  pru¬ 
denţă,  spre  a  nu  pare  prea  îndrăsneţ  şi  a  întărâtă  pe  opozanţi 
mai  înainte  de  a  fi  făcut  experienţa  prealabilă,  dovadă  de  te¬ 
meinicia  întreprinderii  sale,  cât  şi  din  lipsa  desăvârşită  de  mij¬ 
loace  didactice  de  care  suferi ă  Principatul. 

După  aducerea,  cu  bani  agonisiţi  de  el,  a  Muzeului  anatomic 
şi  a  Bibliotecii,  care  apoi  se  mai  îmbogăţi  şi  din  diverse  daruri, 
putu,  însfârşit,  să  dea  instrucţiunii  elevilor  săi  desvoltarea  ce  o 
doriă.  Personal  se  află  la  dispoziţia  sa,  relativ  bun.  Nu  se  sfii  deci 
a  adoptă  în  privinţa  materiilor  de  studii,  programa  şcolilor  se¬ 
cundare  de  medicină  din  Franţa. 

Eră  firesc  lucru  ca  Davila,  când  luă  sfârsit  Domnia  lui 
Barbu  Ştirbe y,  să  fie  cam  îngrijat  de  soarta  instituţiei  ce  de 
curând  luase  fiinţă.  Totuşi  Caimacamia  care  urmă  şi  noul  gu¬ 
vern  se  arătară  nu  numai  foarte  favorabili  operei  sale,  dar  şi 
dispuşi  a  ascultă  propunerile  meritosului  Director  pentru  toate 
îmbunătăţirile  de  adus  conditiunilor  în  cari  ea  funcţiona. 

y  y  y 

Fericirea  lui  Davila  fu  deplină  când,  la  16  August  1857, 
Principele  Al.  D.  Ghica,  Caimacamul  Ţării  Româneşti,  decretă 
transformarea  Şcolii  de  Chirurgie  dela  Mihai-Vodă  în  «  Şcoală 
Naţională  de  Medicină  şi  Farmacie  »,  iar  împăratul  Napoleon 

III  prin  Decretul  din  23  Noemvrie  acelaşi  an,  recunoştea  Şcoala 
de  Medicină  din  Bucureşti,  asimilând-o  cu  cele  secundare  din 
Franţa  şi  dând  absolvenţilor  ei  dreptul  de  a  trece  ultimele 
examene  la  orice  Facultate  franceză,  cu  obţinerea  diplomei 
de  Doctor.  Şcoala  se  deschidea  deodată  cu  110  elevi.  Acum  îşi 
atinsese  telul. 

y 

Cât  muncise  si  stăruise  atât  în  tară  cât  si  la  Paris,  unde  se 
duse  anume  în  toamna  anului  1857,  se  poate  uşor  închipui  şi 
s’a  recunoscut  deatunci.  Deaceea  Consiliul  Administrativ  ex¬ 
traordinar,  hotărînd  a  supune  la  aprobarea  Caimacamului 
proiectul  de  regulament  al  Şcolii  de  Medicină,  recomandă 
totdeodată  «  meritul  şi  zelul  d-lui  Doctor  Davila  la  recompensa 
înaltului  Guvern  ».  Pe  de  altă  parte,  în  Franţa,  Talleyrand, 
care  se  ţinuse  de  făgădueală,  puse  la  cale  pe  deasupra  decorarea 
lui  Davila  şi-i  dete  apoi  o  dovadă  de  deosebită  consideraţie, 
anunţându-i  în  persoană  telegrafic  la  7/19  Ianuarie  1858,  nu¬ 
mirea  sa  în  gradul  de  cavaler  al  «  Legiunii  de  Onoare  ». 

Nu  trecuse  un  an  şi  din  partea  Regelui  Sardiniei,  Victor 
Emanuel  II,  Şcoala  lui  Davila  obţinuse  în  acel  regat  aceleaşi 
avantagii  ca  şi  în  Franţa.  Lui,  creatorului,  îi  creştea  inima 
văzând  asâ  succes  si  toată  mulţumirea  sa  se  revărsă  în  bună- 

y  y  y 

tatea  şi  grija  părintescă  ce  le  arătă  tinerilor,  pe  cari,  odată  cu 
intrarea  lor  în  şcoală,  pare-că-i  înfiiă  pe  toţi. 

«  El  iubiă  pe  elevi  în  atât  —  a  scris  unul  din  cei  mai  vechi  şi 
mai  de  valoare,  Profesorul  C.  Severeanu,  —  încât  şi  lumea 
îi  numiâ:  copiii  lui  Davila;  iar  el,  când  vorbiâ  de  ei,  îi  numiâ 
«  Copilele  mele  ». 

«El  se  interesă  de  toate,  nu  pierdeă  nimic  din  vedere  ».  Se 
ocupă  de  sănătatea  elevilor  ca  şi  de  dispoziţiile  lor.  Ii  îndemnă 
la  studiu,  ca  şi  la  îndeplinirea  tuturor  datoriilor  lor  civice.  Ii 
stimulă  şi-i  încurajă  prin  toate  mijloacele;  astfel,  prin  distri¬ 
buirea  de  premii  la  toţi  câţi  se  distingeau,  premii  pe  cari  multe 
le  procură  cu  spesele  sale.  Dar  mai  presus  de  toate  le  serviă  de 
exemplu  viu  prin  cuvântul  şi  gestul  său,  prin  activitatea  sa 
neobosită  şi  prin  echitatea  de  care  eră  nedespărţită  orice  mă¬ 
sură  ce  isvorâ  din  matura  sa  chibzuinţă. 

y 

Unirea  Principatelor,  la  care  Davila  a  aplaudat  din  toată 
inima,  atât  ca  om  de  bine  cât  şi  ca  sincer  filo-român,  aduse  o 

dublă  încununare  a  extraordinarei  vrednicii  ce  arătase  până 
atunci. 

Mai  întâiu  situaţia  sa  deveni  cu  mult  mai  considerabilă,  fiind 
numit  « Medic-Colonel  şi  Doctor  de  căpetenie  al  Armatei 
româneşti  »,  adică  al  unei  armate  îndoite  de  ce  fusese  mai 
înainte  şi  într’un  Principat  cu  o  însemnătate  pe  care  n’o  avea 
mica  Ţară  Românească  a  lui  ŞTIRBEY-Vodă. 

A  urmat  însă  altceva,  care  pentru  el  eră  fără  îndoială  o  sa¬ 
tisfacţie  superioară  şi  mult  dorită  totdeodată,  căci  pentru  ea 
îşi  depusese  toată  silinţa.  Aceasta  a  fost  înălţarea  elevilor  celor 
mai  înaintaţi  ai  şcolii  sale,  în  număr  de  zece,  «la  rangul  de 
Medici  de  batalion  cl.  II,  asimilaţi  gradului  de  sublocotenent  ». 
Erau  primii  medici  autochtoni  puşi  în  slujba  oastei.  Cu  ei 
organizaţia  Serviciului  Sanitar  militar  lua  înfăţişarea  visată  de 
marele  lui  întemeietor  şi  deacum  el  putea  spera  că  fără  de  pie- 
deci,  cu  timpul  o  va  aduce  la  desăvârşire. 

Tot  în  anul  1859,  Spitalul  Oştirei  putu  părăsi  mănăstirea 
Mihai-Vodă  spre  a  se  instala  într’un  local  clădit  special  şi  care, 
pe  lângă  spaţiul  îndestulător  ce-1  oferiâ  instituţiei  prezintă  şi 
condiţiuni  higienice  apreciabile.  Aceasta  fu  iarăşi  o  isbândă  a 
lui  Davila. 

CuzA-Vodă  ştiu  să-l  preţuească ;  îi  arătă  întotdeauna  cea  mai 
mare  deferenţă.  Decum  şi-a  organizat  Statul  Major  Domnesc, 
nu  lipsi  de  a  cuprinde  în  el  şi  pe  Medicul-Şef  al  Oştirii  şi 
acesta  fu  unul  din  aleşii  cu  cari  Domnitorul  se  duse  la  Constan- 

y 

tinopole  spre  a  se  prezintă  Sultanului. 

Dar  afară  de  aceste  onoruri  cu  cari  se  răsplăteau  atâtea  me¬ 
rite,  Alecsandru  Ion  I  se  gândi  şi  la  demnităţi  noui  cu  cari 
învestindu-1,  puteâ  să-i  lărgească  câmpul  de  activitate,  ceeace 
corespundeâ  în  totul  năzuinţelor  neobositului  organizator. 
Măsura  şi-o  dase  în  armată ;  rămâneâ  ca  să  fie  pus  în  poziţie  de 
a  folosi  ţării  pe  cât  se  simţiâ  el  şi-l  vedeau  toţi  că  este  capabil. 
Fu  numit  mai  întâiu  Efor  al  Spitalelor  civile  şi  semnală  de 
îndată  prezenţa  sa  în  această  însemnată  Instituţie  prin  două 
inovaţii  capitale :  Concursul  pentru  ocuparea  posturilor  de 
medici  în  spitale  şi  consultaţiile  gratuite  pentru  săracii  ce  nu  se 
internau.  In  anul  următor  însă  a  ajuns  să  poată  da  o  şi  mai 
mare  desfăşurare  talentelor  sale  prin  numirea  sa  în  capul  Admi- 

nistraţiei  generale  a  Serviciului  Sanitar,  cu  titlul  de  Inspector 
general.  Anul  1860  fu  cu  deosebire  rodnic.  Eforia  Spitalelor  Ci¬ 
vile  înfiinţează  Internatul  în  medicină  şi  admite  prin  concurs 
12  elevi  din  al  doilea  rând  al  şcolii,  în  locurile  de  Interni  de  pe 
la  diferitele  spitale.  Pe  alţi  şase  elevi  din  prima  promoţie  şi 
anume  din  cei  ce  fusese  înaintaţi  medici  de  batalion,  Guvernul 
îi  trimite  în  străinătate,  patru  la  Paris  şi  doi  la  Turin,  pentru 
a-şi  trece  doctoratele.  Davila  însoţi  pe  cei  ce  se  duceau  în 
Franţa,  având  el  însuşi  o  misiune  de  studii  în  folosul  spitalelor. 

Grădina  botanică  dela  Cotroceni,  altă  admirabilă  creaţiune 
a  Directorului  Şcolii  de  Medicină,  datează  din  acelaşi  an,  fiind 
lucrată  de  horticultorul  Ulrich  Hoffmann,  însă  după  un  plan 
întocmit  cu  Davila  încă  din  1857. 

In  fine  tot  în  1860,  Davila  pune  bazele  Farmacopeei  ro¬ 
mâne,  prin  numirea  unei  comisiuni  la  Administraţia  generală 
a  Serviciului  Sanitar,  cu  însărcinarea  lucrărilor  pregătitoare. 
Acestea  se  terminară  curând  şi  urmă  elaborarea  definitivă  a 
operei  care  se  încredinţă  farmacistului  român  Const.  C.  Hepites* 

Dar  activitatea  continuă  a  lui  Davila  nu  se  exercită  numai 
în  sfera  organizaţiei  si  administraţiei.  Ocupaţiile  ştiinţifice  si 

O  99  9  X  9  9  9  9 

profesorale  îl  pasionau  şi  ele.  Eră  dealtfel  înzestrat  cu  mari 
calităţi  didactice,  după  cum  a  arătat  elevul  său  Grecescu  : 
«Avea  dicţiunea  magistrală  şi  măreaţă;  expunerea  sa,  limpede  şi 
cu  şir,  pe  care  ştia  s’o  împodobească  cu  oarecare  cuvinte  de  spirit 
şi  de  âpropos  ce-i  aparţineau,  eră  largă  în  vederile  sale,  măsurată, 
coherentă,  neobositoare  şi  lesne  de  înţeles  de  fiecine  ».  Fiind 
specializat  în  chimie  încă  de  pe  când  studia  la  Angers,  unde 
fusese  preparatorul  lui  Malagutti,  eră  natural  ca  să-şi  ia 
sarcina  de  a  predă  aceă  ştiinţă  în  şcoala  fundată  de  el.  Dar  nu 
se  mulţumi  cu  atât  şi  pe  lângă  cursul  de  chimie  care  şi-l  rezervă 
toată  viaţa  sa,  mai  făcu  un  timp  şi  curs  de  bandaje  şi  aparate 
de  fracturi,  precum  şi  de  clinică  medicală. 

Apoi,  ca  şi  cum  râvna  sa  de  a  răspândi  lumină  în  jurul  său 
s’ar  fi  simţit  stânjenită  de  numărul  prea  redus  de  auditori  ce-i 
ofereâ  şcoala,  deschise  chiar  în  1856,  în  Colegiul  Sf.  Sava,  o 
serie  de  conferinţe  publice  de  Chimie,  însoţite  de  experienţe 
şi  demonstraţii  practice,  cari  avură  loc  în  toate  duminecile  de 
până  în  1859.  Aceasta  eră  o  noutate  pentru  publicul  Ca-vară 

pitalei  şi  succesul  ei  fu  deplin.  Auditorul  numeros  şi  ales  urmă 
cu  mare  ardoare  de  a  se  instrui  lecţiunile  pline  de  farmec  ale 
maestrului.  Felul  cum  le  făcea  îi  sporiră  nu  numai  reputaţia 
de  savant  dar  şi  popularitatea. 

La  una  din  conferinţe,  între  alte  trăsături  de  duh,  dete  si 
pe  cea  următoare:  Voind  să  probeze  o  reacţie  prin  ştergerea 
cernelei  de  tipar,  luă  o  bucată  de  ziar  şi  o  muiă  întrhm  lichid. 
Preparatorul  însă  pregătise  o  soluţie  prea  slabă  şi  cerneala  nu 
se  şterse.  Ziarul  din  întâmplare  eră  «Românul  ».  Atunci,  cu  un 
ton  jumătate  glumeţ,  jumătate  pătruns,  Davila  declară:  «Ve¬ 
deţi  că  Românul  nu  piere  »!  întărind  pe  urmă  soluţia,  reuşi 
experienţa  cu  altă  maculatură,  în  mijlocul  aplauzelor  generale. 

Anii  treceau,  aducând  necontenit  dovezi  noui  de  destoinicia 
fără  seamăn  a  celui  ce  ajunsese  în  capul  tuturor  instituţiilor 
medicale  ale  României,  iar  legăturile  sufleteşti  dintre  el  şi  ţara 
căreia  se  devotase,  se  îmmulţeau  şi  se  strângeau  din  ce  în  ce  mai 
mult.  Aceea  însă  care  trebuia  să  le  cimenteze  pe  toate  prin 
duioşia  şi  puterea  sentimentelor  ce-o  împrejmuiau,  înteme- 
iarea  unui  cămin  familial  propriu,  în  sânul  societăţii  de  care 
nu  se  mai  putea  despărţi,  n’a  fost  pentru  el  decât  un  izvor  de 
amare  suferinţe.  In  1860  când  se  putea  simţi  fericit,  privind 
chiar  cu  oarecare  mândrie  înapoi  la  ce  produsese  el  în  6 — 7 
ani,  moartea  îi  răpi  aproape  deodată,  o  soţie  iubită  cu  care  eră 
căsătorit  de  mai  puţin  ca  un  an  şi  primul  său  copilaş. 

Durerea  sa  fu  mare.  Dar  acum  nu  mai  eră  singur,  avea  o  fa¬ 
milie  care  cu  el  plângea  pe  cea  pierdută  şi  nu-i  lipseau  prietenii 
spre  a-i  aduce  cuvinte  de  mângâiere  şi  îmbărbătare.  Unul  din 
cei  dintâiu  fu  iarăşi  Domnitorul  de  odinioară,  pe  prietenia  că¬ 
ruia  de  mult  ştia  că  se  poate  bizui.  El  îi  scria  din  Nizza  la  7/19 
Martie  1860: 

Cher  Davila , 

Je  ne  viens  pas  vous  consoler  mais  meler  mes  lartnes  aux  votres. 
Au  milieu  des  illusions  du  bonheur  vous  venez  d'etre  reveille  en 


DR.  G.  Z.  PETRESCU 


34 


16 


sursaut  par  un  coup  de  foudre.  A  voire  ăge  Ies  impressions  sont 
vives.  Votre  premiere  epreuve  a  ete  des  plus  rudes ;  mais,  cher  amif 
c’est  la  destinee  de  Vhomme.  La  vie  n  est  qunne  lutte  continuelle . 
Heureux  encore  celui  qui  y  a  entrevu  quelques  heures  de  bon - 
heur . 

Recueillez  cher  ami  toutes  vos  forces ,  ne  vous  laissez  pas  abattre 
par  V adversite .  Si  quelque  chose  pouvait  contribuer  â  adoucir 
votre  peine ,  veuillez  croire  quil  y  a  des  coeurs  qui  sentent  tout  ce 
qui  se  passe  dans  le  votre  et  en  partagent  toute  la  douleur... 

Ştirbey 


La  vârsta  sa,  de  sigur,  nu  se  putea  lăsa  a  fi  doborît  de  ad¬ 
versitate,  el  un  model  de  energie  dovedită  în  atâtea  împreju¬ 
rări  ! 

Se  reculese  şi  se  întremă  repede,  adăugând  încă  la  firea  sa 
altruistă  până  la  extrem,  în  care  se  manifestă  atunci  imperios 
o  lăture  de  aleasă  gingăşie :  Grija  de  orfani. 

Impresii  vii,  negreşit,  avusese.  Dar  cea  mai  vie  a  fost  aceea 
produsă  de  faptul  că-şi  văzu  o  clipă  pruncul  rămas  fără  mamă 
şi  aceasta  în  inima  sa  ce  sângeră,  îşi  avu  răsunetul.  Davila  se 
mângâiă  luând  o  hotărîre  mare. 

Maria  Davila,  dispărută  dintre  vii  în  floarea  tinereţii,  eră 
fiica  unică  a  unui  medic  francez  C.  A.  Marsille,  stabilit  în 
ţară  din  timpul  lui  Gr.  Ghica  şi  însurat  cu  o  fată  de  boier, 
Sultana  Colceag,  stăpână  pe  o  avere  însemnată.  Eră  şi  aceasta 
o  femeie  de  bine  şi,  faţă  de  grozava  nenorocire  ce  o  isbise,  nu 
putea  să-şi  astâmpere  întrucâtva  focul  inimii,  decât  îmbrăţi¬ 
şând  cu  grăbire  idea  generoasă  a  nobilului  ei  ginere:  El  îi 
restituia  toată  zestrea  fiicei  pierdute,  pe  care  o  moşteniâ  prin 
decesul  copilului,  îndrumând-o  ca  din  această  bogăţie  să  înte¬ 
meieze  o  instituţie  pentru  creşterea  orfanilor.  Aceasta  fu  obârşia 
Azilului  de  fete  dela  Cotroceni. 

O  asemenea  munificenţă  ar  fi  însemnat  din  partea  celor  mai 
mulţi  un  gest  frumos,  netăgăduit  lăudabil  în  sine,  dar  banal. 
Din  partea  lui  Davila  eră  ceva  mai  mult  decât  un  sacrificiu 
bănesc.  El  nu  aducea  prinos  un  simplu  ajutor  material  unui 
aşezământ,  a  cărui  grije  alţii  s’o  poarte  mai  departe,  ci  odată 

cu  un  început,  făcea  şi  un  legământ  ca,  pe  viaţă,  să-şi  consacre 
o  bună  parte  din  forţe  şi  sentimentele  cele  mai  alese,  unei  su¬ 
pravegheri  de  toată  clipa  a  fundaţiei  sale  de  caritate.  I  se  devotă 
deci  cu  aceeaşi  solicitudine  şi  abnegaţie  ca  şi  Şcolii  de  Medi¬ 
cină. 

Ce  a  fost  Azilul  dela  Cotroceni  în  vieata  lui  Davila  si,  mai 
ales,  ce  a  fost  Davila  pentru  Azil,  se  desveleşte  din  o  parte  a 
corespondenţei  nobilului  donator  cu  a  doua  soţie  a  sa,  Anica 
Racoviţă,  nepoata  Goleştilor,  femeie  în  toate  demnă  de  a  fi 
părechea  unui  bărbat  ca  el,  care  se  asocie  cu  toată  inima  la 
conducerea  operei  filantropice. 

Primul  lăcaş  în  care  s’au  adăpostit  orfanele  adunate  de 
Davila,  fu  chiar  locuinţa  sa,  fosta  casă  a  Doctorului  Mar- 
sille,  din  uliţa  Colţei,  apoi  o  vilă  ce  avea  în  via  sa  de  pe  dealul 
Cotrocenilor.  Infine  după  trei  ani  de  existenţă,  azilul  de  fete 
dobândi  pentru  instalarea  sa  definitivă  o  clădire  proprie,  da¬ 
torită  intervenţiei  Doamnei  Elena  Cuza,  şi  aşezată  în  apro¬ 
piere  de  reşedinţa  princiară.  Instituţia  primi  atunci  numele  de 
«  Azilul  Elena  Doamna  »,  dar  sufletul  ei  rămase  Anica  Davila, 
blânda  şi  dulce  mamă  a  elevelor,  ce  a  fost  această  fiinţă  supe¬ 
rioară,  virtutea  întrupată. 

«Nimeni  nu-i  dăduse  această  însărcinare,  şi*o  luase  ea  sin¬ 
gură;  şi  nu  din  simţimânt  de  datorie,  nu  spre  a-şi  câştigă 
pâinea  de  toate  zilele,  ci  din  neastâmpărul  de  a  face  bine,  îşi 
jertfise  ea  tihna  orelor  sale  de  repaos.  Iubirea  către  sărmanele 
copile  a  făcut -o  să  se  ostenească  şi  singură  iubirea  acestor  co¬ 
pile  eră  răsplata  ostenelei  ei»1).... 

Davila  însă  nu  conducea  Azilul  numai  ca  o  îndeletnicire  de 
agrement  sau  o  distracţie  pentru  ore  libere.  El  căută  să  dea 
acestei  Instituţii  toată  desăvârşirea  pe  care  o  ambiţiona  pentru 
tot  ce  înjghebă  el  şi  îi  închină  grija  sa  neadormită.  Reuşi  astfel 
să  facă  o  şcoală  model,  atât  în  privinţa  învăţăturii  şi  educaţiei 
pe  care  o  da,  cât  şi  în  aceea  a  ordinei  interioare,  cu  programe 
şi  metode  raţionale,  cu  un  personal  ales  şi  o  frumoasă  zestre 
materială,  asigurând  din  primii  ani  funcţionarea  ei  ca  un  me¬ 
canism  de  orologiu  şi  cu  rezultate  spre  uimirea  tuturor.  Apoi, 


])  I.  SLAVICI,  Azilul  Elena  Doamna. 


2  A.  R.  Memoriile  Secţiunii  Ştiinţifice.  Seria  III.  Tomul  VI.  Mcm.  2 

ca  şi  cum  i  s’ar  fi  părut  c’a  rămas  dator  ceva  celuilalt  sex,  în¬ 
fiinţa  încă  un  Azil,  pentru  băieţi,  cu  învăţătură  de  carte  şi 
unele  meserii,  având  şi  o  secţie  de  copii  surdo-muţi.  Noul 
institut,  adăpostit  şi  el  câţiva  ani  în  pavilioanele  din  via  dela 
Cotroceni,  fu  începutul  « Orfelinatului  Sf.  Pantelimon  ».  Nici 
acesta  n’a  purtat  numele  ce  s’ar  fi  cuvenit...  Sic  vos  non  vobis\ 

Intr’o  neţărmurită  iubire  cuprindea  Davila  pe  copiii  aceştia 
de  aproape  toate  vârstele,  considerându-i  laolaltă  ca  o  vastă 
familie  a  sa.  si  aceasta  a  dăinuit  încă  si  când  se  îmmultise  nu- 

>  t  »  1 

mărul  copiilor  săi  proprii,  pe  cari  i-a  crescut  în  mare  parte 
alături  cu  orfanii. 

Intre  timp,  aici,  colo,  pe  unde  mai  zăriâ  lipsuri  şi  nevoi,  pro¬ 
punea  îndreptări  sau  creaţiuni  din  nou  şi  când  lucrul  i  se  părea 
indispensabil  nu-şi  cruţă  puterile  şi  nu  se  lăsă  până  nu-1  aducea 
la  îndeplinire.  Astfel  pe  la  sfârşitul  anului  1862  reuşi  să  înjghebe 
cu  mijloace  modeste,  mai  ales  din  economiile  farmaciei  armatei, 
un  Laborator  de  chimie  pe  care-1  puse  în  curând  sub  admini¬ 
straţia  Eforiei  Spitalelor  Civile,  iar  mai  târziu  a  Ministerului 
Instrucţiei  Publice,  sub  care  a  ajuns  Institutul  chimic  univer¬ 
sitar  de  astăzi. 

Intre  1862  şi  64  mai  avu  de  luptat  nu  puţin  pentru  consti¬ 
tuţia  definitivă  ce  o  are  şi  astăzi  Eforia  Spitalelor  Civile.  Alături 
de  el  erau  I.  Cantacuzino  şi  Nic.  Creţulescu.  Câte-şi  trei 
au  meritul  de  a  fi  asigurat  existenţa  şi  autonomia  Instituţiei. 

Cu  anul  1863  încep  a  veni  din  străinătate  unde  au  obţinut 
gradul  de  Doctor,  primii  absolvenţi  ai  Şcolii  lui  Davila  şi  de 
acum  şirul  se  urmează  câţiva  ani  dearândul,  în  conditiuni  îm- 
bucurătoare  şi  cari  dau  creatorului  învăţământului  medical 
românesc,  o  satisfacţie  amestecată  cu  puţintel  orgoliu,  dealtfel, 
prea  legitim.  Succesul  eră  desăvârşit. 

Cu  câtă  plăcere  vedea  prosperând  şcoala!  Cu  ce  înflăcărare 

scria  în  1868  despre  tinerii  pe  care-i  vedea  adunându-se  cu 

râvnă  si  încredere  la  concurs: 

> 

«  La  rentree  de  Vecole  est  superbe :  pour  5  places  vacantes ,  82 
demanâes ;  tu  imagines  que  je  ne  sais  que  faire  ni  oii  donner  de  ta 
tete.  II  y  a  une  masse  d'eleves  des  districts ,  de  Mehedintz  comme 
de  Cahul ,  des  jeunes  gens  superbes ,  des  paysans  avec  opinci  ei 

căciulă  qui  demandent  fier ement  de  devenir  docteur.  Rien  que  cela , 
jugez  un  peu,  et  chacun  de  raconier  que  son  cousin ,  son  camarade 
ou  celui  de  son  frere  aine  est  parii  comme  lui  et  qii  aujourd’hui  il 
est  medecin  de  regiment ,  medecin  primaire  de  district ,  eic.  Voyez 
le  succes...  » T). 

Şi  apoi  bilanţul  acesta: 

«La  cinquieme  annee  d'etudes  se  compose  de  62  eleves  qui  ter- 
mineront  Ies  examens  jnsqu  ă  pareille  epoque  de  V annee  pro- 
chaîne.  40  eiudiants  se  trouvent  ă  Vetranger.  61  forment  la  qua- 
irieme  annee ;  voilă  donc  pour  1869  au  moins  20  docteur s,  50 
licencies...».  Erau  de  sigur  rezultate  cu  cari  se  putea  impune 
tăcere  celor  porniţi  pe  bârfeală. 

O  instituţie  iarăşi  admirabilă,  a  fost  si  aceea  a  «  Micilor  Do- 
robanţi  »,  pe  care  în  dorinţa  sa  de  a  se  interesă  de  cât  mai  mulţi 
-  de  toţi  copiii,  dacă  s’ar  fi  putut  —  Davila  a  creat -o  după 
modelul  «  Batalioanelor  şcolare  »  din  Franţa.  Cine  nu  l-a  văzut 

y  > 

în  Cişmigiu,  la  serbarea  anuală,  înconjurat  după  exerciţii  de 
sute  de  băieţei,  cărora  le  distribuia  premii,  arme  de  lemn  sau 
cărţi,  a  scăpat  o  privelişte  din  cele  mai  pline  de  farmec.  Popu¬ 
laritatea  sa  ajunsese  fără  seamăn.  In  toată  ţara  numele  său  eră 
pomenit  de  mic  si  mare  si  se  bucură  de  un  prestigiu  unic. 

Nu  se  poate  zice  cum  a  scris  Dr .  D .  (jtRECESCU  ca 
Davila  a  ajuns  în  1864  la  apogeul  măririi  sale,  căci  şi  mai 
târziu  el  a  continuat  a  acumulâ  titluri  de  glorie.  Şi,  dacă  a  avut 
de  luptat  din  ce  în  ce  mai  mult  cu  intrigile  şi  piedecile  invidio¬ 
şilor,  el  totuşi  n’a  pierdut  din  hotărîrea  sa,  ci  a  înălţat  cât  mai 
mult  piedestalul,  de  pe  care  urmă  să  se  impue  uriaşa  sa  perso¬ 
nalitate,  pătrunsă  mai  înainte  de  orice  de  lealitate  şi  filantropie. 
Vremea  de  după  1864  a  fost  epoca  în  care  caracterul  său  a  putut 
să  se  manifeste  în  tot  ce  conştiinţa  muncii  depuse  şi  experienţa 
repede  dobândită  sporise  din  fondul  său  nobil,  o  fermitate  ne¬ 
clintită  şi  o  mărinimie  din  care  nu  lipsiâ  ceva  mândrie,  cât  îi 
sade  bine  unui  om  ce  poate  mult. 

înlăturarea  sa  din  capul  Serviciului  Sanitar  civil,  în  toamna 
anului  1864  şi  înlocuirea  sa  (ce  deriziune!)  cu  cel  mai  puţin 


*)  Scrisoare  către  soţia  sa,  aflată  la  Goleşti.  Sept.  1868. 

capabil  Director  pe  care  l-a  avut  acest  serviciu  vreodată,  el  a 

privit -o  de  sus  şi  nici  n’a  reacţionat,  ştiind  prea  bine  că  încetând 

motivele  oculte  cari  adusese  această  schimbare,  prestigiul  şi 

influenţa  sa  nu  puteau  reapare  decât  mărite.  încă  din  1865  îşi 

reluă  locul  în  fruntea  Eforiei  Spitalelor,  din  care  deasemenea 

fusese  scos  şi  —  spre  folosul  Instituţiei  —  păstră  cât  trăi  această 

înaltă  funcţiune.  Intră  totdeodată  si  în  Consiliul  Sanitar  Su- 
>  » 

perior,  în  care  fu  cea  mai  vie  figură. 

Obţinând  în  1866,  marea  naturalizare,  cu  unanimitatea  votu¬ 
rilor  Parlamentului,  se  regulă  în  sfârşit  o  stare  de  fapt.  Davila 
era  încetăţenit  de  mult  cu  trupul  şi  cu  sufletul.  Nu  se  putea 
consideră  noua  sa  situaţie  ca  o  recompensă  deosebită,  după 
serviciile  eminente  ce  le  adusese  ţării.  Eră  dreptul  său.  Nu-şi 
pusese  el  într’adevăr,  chiar  cu  un  an  mai  înainte,  de  două  ori 
vieaţa  în  pericol,  în  epidemia  de  tifos  dela  Telega  şi  în  cea  de 
holeră  din  Brăila,  contractând  la  căpătâiul  bolnavilor  ambele 
boale,  una  după  alta  ? 

Nu-1  încetăţenise  de  fapt  marea  familie  pe  care  i-o  constituiau 
Şcoala  de  Medicină  şi  Azilul  de  fete  orfane,  copiii  săi  sufleteşti, 
pe  lângă  copiii  săi  proprii,  copii  de  româncă  crescuţi  româneşte  ? 

Nu  erau  atâtea  opere  ale  sale,  cari  ca  tot  atâtea  verige  îl  în¬ 
cătuşau  de  acest  pământ,  mai  strâns  decât  o  întreagă  spiţă  de 
neam  ? 

Deaceea  şi  raportorul  proiectului  de  lege  special,  în  Senat, 
putea  spune  cu  drept  cuvânt  că  «  votarea  acestei  naturalizaţiuni 
este  o  datorie  de  onoare  »  si  «  un  titlu  de  recunoştinţă  al  tării  ». 

»  f  3  > 

Iar  mica  opoziţie  pe  care  o  întâmpină  tot  aci  nu  ridică  decât 
obiecţiuni  în  privinţa  formei  proiectului,  fără  a  combate  nici¬ 
decum  propunerea. 

*  * 

împrejurările  anului  memorabil  1866  au  dat  lui  Davila  pri¬ 
lejul  de  a  desvoltâ  însuşiri  prin  cari  s’a  distins  pe  un  nou  teren, 
acela  al  afacerilor  de  Stat.  Făcând  parte  din  delegaţia  însărci¬ 
nată  de  a  oferi  tronul  României  Principelui  Carol  de  Hohen- 
zollern,  contribui  în  mod  covârşitor  la  ducerea  delicatei  mi¬ 
siuni  la  un  bun  sfârşit.  In  castelul  din  Diisseldorf,  unde  ne¬ 
răbdarea  tuturor  în  privinţa  întorsăturii  ce  aveau  să  ia  eveni- 

mentele,  era  ţinută  în  cumpănă  de  vrăjmăşia  auspiciilor  sub 

cari  urmă  a  se  face  proclamaţia,  focul  patriotismului  său  sincer 

si  entuziasmul  său  comunicativ  au  răzbit  în  cele  din  urmă  so- 
*  > 

văiala  tânărului  Principe,  izbândă  care  pentru  ţară  însemnă 
garanţia  unui  viitor  cum  îl  visă  de  mult.  Şi  eră  totuşi  îngrijat 
şi  el  căci  situaţia  eră  foarte  turbure,  după  cum  se  vede  din 
scrisoarea  ce  o  scria  din  drum  spre  Germania:  «pas  d’argent , 
pas  de  credit ,  pas  d’autorite ,  plus  Ies  intrigues  etrangeres  qui 
grandissent  avec  Ies  evenements /»...  Ca  în  totdeauna  însă  nu-şi 
pierde  curajul;  recurge  la  mijloace  îndrăzneţe:  In  cabinetul  de 
lucru  al  Principelui,  în  aşteptarea  acestuia,  desfăşură  o  hartă 
mare  a  micei  ţări  ce-L  alesese  şi  teritoriile  astăzi  recâştigate, 
apoi  dumireşte  uimirea  ce  o  arată  El,  când  îl  salută,  cu  gestul 
emfatic  şi  cuvintele  ce  au  fost  de  bun  augur:  «Viitorul  regat 
al  Majestăţii  Voastre!  » 

Cu  spiritul  ager  şi  fin  cu  care  eră  înzestrat,  Carol  I  cunosc  u 
repede  valoarea  acestui  sfetnic  şi  ca  predecesorii  săi,  pe  lângă 
deferenţa  deosebită  pe  care  o  avu  dela  început  pentru  el,  n’a 
întârziat  de  a-i  arătă  o  încredere  nemărginită.  Printre  puţinii 
privilegiaţi  destinaţi  a  escortă  în  călătoria  prin  ţară  pe  noul 
Domn,  acesta  ţinu  ca  să-i  atribuie  un  loc.  Ca  în  toate  ce  rând 

7  j 

pe  rând  le  ocupă,  Davila,  fu  plin  de  însufleţire,  ingeniositate 
şi  nesfârşită  râvnă  de  a  face  binele.  El  învăţă  pe  Suveran  nu 
numai  a  cunoaşte  tara  sa,  dar  si  a  o  iubi.  Doriă  să-l  vadă  Român 

y  y  7  y 

din  suflet  cum  devenise  si  el. 

) 

Erau  vremuri  grele;  peste  tot  recolta  compromisă  adusese 
lipsa  cea  mai  cumplită.  Sub  haina  de  sărbătoare  se  ascundeâ 
cu  greu  mizeria  neagră,  ceeace  nu  puteâ  lipsi  de  a  impresionă 
pe  Domn  în  chip  dureros.  Lui  Davila  îi  sângeră  inima  în  faţa 
melancoliei  cu  care  poporul  de  plugari  îşi  priviă  holdele  ve¬ 
stejite  şi  a  nesfârşitelor  sale  plângeri. 

Se  pune  în  capul  distribuţiei  de  ajutoare,  contribuind  pre¬ 
tutindeni  cu  propriile  sale  mijloace.  Căută  prin  aceasta,  ca  şi 
pe  alte  căi,  să  facă  pe  Domn  popular  şi  se  umple  de  bucurie, 
când  pe  undeva  trecerea  Sa  lasă  oarecare  alinare.  Este  încântat 
de  primirea  ce  o  întâmpină  şi  admiră  calităţile  fără  seamăn  ce 
le-a  dovedit  Suveranul.  Răspândeşte  mii  de  portrete  în  colori, 
pe  cari  el  însuşi  le-a  editat,  atât  prin  sate  cât  şi  prin  oraşe.  Cere 

să  se  imprime  chipul  Domnului  pe  coperta  caietelor  de  şcoala 
şi  împarte  acestea  ca  premii  copiilor,  odată  cu  poeziile  lui 
Alecsandri  editate  tot  de  el.  Atent  la  toate,  solicitat  în  dreapta 
şi  stânga,  ocupat  într’una  a  asigură  călătoriei  o  lăture  plăcută 
Principelui  ca  şi  una  folositoare  pentru  ţară,  este  neobosit, 
sculându-se  la  5  şi  stând  treaz  până  la  miezul  nopţii. 

Mai  gravă  de  sigur  decât  mizeria  economică  eră  însă  mizeria 
morală  a  ţării  şi  aceasta,  în  toate  amănuntele  ei,  nu  putea  scăpă 
neîntrecutului  spirit  de  observaţie  al  lui  Davila.  Peste  tot  îi 
întâmpină  urme  de  nelinişte  şi  intrigi  politice.  La  Iaşi  în  special, 
unde  Domnul  s’a  oprit  mai  mult  timp,  nu  încetase  agitaţia  se¬ 
paratiştilor,  în  care  se  simţiâ  amestecul  străinătăţii,  nici  zarva 
Evreilor  întărâtaţi  că  în  Constituţia  din  31  Iunie  1866  nu  se 
prevăzuse  şi  pentru  ei  drepturile  cetăţeneşti. 

Foarte  interesant  este  chipul  cum  relată  Davila  călătoria 
aceasta,  într’o  serie  de  scrisori,  smălţând  descripţia  cu  scene 
semnificative,  ale  căror  cauze  le  întrevede  cu  multă  pătrundere 
şi  ale  căror  corective  le  expune  cu  înţelepciune,  ca  cel  mai 
imparţial  judecător.  Dar  ce  poate  fi  mai  caracteristic  atât  întrucât 
îl  priveşte  cât  şi  pentru  halul  ţării  în  acel  timp,  decât  alăturarea 
a  două  tablouri  senzaţionale :  De  o  parte  Mitropolitul  Moldovei 
cu  crucea  în  mână  conducând  o  demonstraţiune  pentru  Rusia 
şi  împotriva  Prinţului  Carol  I,  de  altă  parte  Davila,  socotit 
de  unii  încă  un  străin ,  luând  loc  în  fruntea  soldaţilor  cari  la  3 
Aprilie  1866  înfrârig  mişcarea  separatistă  din  Iaşi. 

Când  la  4  Iulie  1867  părăseşte  suita  princiară  spre  a  se  re¬ 
pezi  la  Ştefăneşti  pe  Prut,  unde  bântue  cu  violenţă  holera: 
nu  încetează  de  a  se  îngrijâ  de  stările  deplorai  ile  ce  le  află, 
Mii  de  familii  ce  mor  de  foame,  legea  rurală  rău  aplicată, 
abuzuri  grozave  ale  proprietarilor,  indiferenţa  generală  faţă  de 
cei  ce  suferă  şi  în  acest  timp  intrigile  anti-unioniste  sunt 
în  toiul  lor.  Dă  ţipătul  de  alarmă  că  toată  ţara  este  în  pericol 
dacă  guvernul  nu  intervine  mai  energic  şi-şi  exprimă  indignarea 
contra  prefectului  de  Dorohoiu  care  lăsându-şi  judeţul  pradă 
calamităţilor  a  plecat  în  concediu  spre  Bucureşti.  Toată  călătoria 
sa  cu  Prinţul  constitue  o  pagină  de  istorie  scrisă  de  mână  de 
maestru  şi  este  şi  icoana  caldului  său  patriotism.  Câtă  iubire  de 
ţară  şi  de  popor  în  toate  reflecţiile  sale ! 

Cu  ce  gust  de  poesie  descrie  el  vizita  la  Văratec,  Agapia  şi 
Neamţu  şi  ce  drăgălăşenie  în  chipul  sincer  naiv  în  care  expune 
impresiile,  când  plăcute  când  dureroase,  ce  le  suferă  inima  sa 
simţitoare  la  culme!... 

9 

Au  urmat  după  1867  ani  de  luptă  grea  pentru  inimosul  în¬ 
temeietor  al  Medicinii  Române.  Lupta  în  care,  de  o  parte,  eră 
el  cu  puţini  elevi  de  ai  săi  ieşiţi  doctori,  de  alta  un  grup  de  pro¬ 
fesori  vechi  unit  cu  tineri  ieşiţi  din  şcoli  străine,  eră  aceea 
dintre  drept  şi  intrigă.  Culmea  şi  sfârşitul  ei  fu  scandaloasa 
dare  în  judecată  a  «Doctorului  Davila,  Directorul  Şcolii  Na¬ 
ţionale  de  Medicină»  ca  falsificator  de  acte  publice,  şi  trimiterea 
sa  în  fata  Consiliului  universitar  din  Iaşi. 

9  9 

Legea  instrucţiei  publice  din  1864,  prevedea  înfiinţarea  Fa¬ 
cultăţii  de  Medicină  si  acum  când  Guvernul  hotărîse  ca,  fată 
de  lipsa  de  mijloace  pentru  a  fi  creeată  din  nou,  ea  să  ia  fiinţă 
prin  transformarea  treptată  a  Şcolii  lui  Davila,  se  nesocoteau 
proiectele  bine  întemeiate  şi  echitabile  ale  omului  celui  mai 
îndreptăţit  de  a  da  modalitatea  transformării,  deschizându-se 
larg  uşa  arbitrariului. 

Erau  catedre  de  împărţit  şi  aci  năvăleau  toate  poftele  mai 
mult  sau  mai  puţin  justificabile.  Davila  favoriza  elementul 
naţional  reprezintat  mai  ales  prin  câţiva  din  foştii  săi  elevi  şi 
cerea  ca  toate  catedrele  să  fie  puse  la  concurs.  Vechii  profesori 
si  câţiva  arivişti  căutau  să-si  valorifice  dreptul  de  a  fi  numiţi 
iară  concurs. 

Polemică  prin  ziare,  învinuiri,  tăgădueli,  recriminării  şi 
vorbe  grele,  nimic  n’a  lipsit  din  acest  conflict  care  a  ţinut  patru 
ani.  Davila  nu-şi  pierdu  cumpătul;  păstră  părerea  sa  neschim¬ 
bată. 

Adversarii  în  fruntea  cărora  se  aflau  G.  Polyzu  si  N.  Tur- 

9 

nescu,  merseră  cu  acţiunea  lor  îndrăzneaţă  până  a  provocă  o 
ciocnire  de  amor-propriu  între  Davila  şi  Doctorul  Cretzu  - 
lescu.  Intre  cei  doi  prieteni  de  pân’atunci  avu  loc  un  schimb 
de  scrisori  în  stil  înţepat  dar  foarte  corect.  Nicolae  Cretzu  - 
lescu,  om  de  mare  merit  el  însusi,  se  lăsase  târît  de  interesaţi 
în  acest  diferend,  dar  a  fost  leal  şi  moderat.  împăcarea  fu  grab¬ 
nică,  bătrânul  medic  recunoscând  cavalereşte  toată  dreptatea 
colegului  său  mai  tânăr,  care-i  păstră  tto  respectul  său. 

Dacă  Davila  nu  izbuti  dela  început  a  impune  planul  său 
judiţios  şi  drept  pentru  transformarea  Şcolii  în  Facultate,  apoi 
nici  triumful  adversarilor  nu  fu  desăvârşit,  căci  se  adoptă  un 
termen  de  mijloc,  după  care  vechii  profesori  erau  să  fie  numiţi 
pe  trei  ani,  urmând  ca  pe  urmă  să  fie  instituit  concursul.  Expi¬ 
rarea  acelui  termen  aduse  însă  noui  svârcoliri  şi  o  nouă  dezor- 
ganizaţie,  din  cauza  slăbiciunii  sau  nepriceperii  unor  miniştri. 
Ideile  şi  părerile  pluteau  în  cea  mai  cumplită  dezorientare  şi 
nestabilitate.  Ura  pentru  Davila  izbucni  făţişă;  criza  finală 
fu  înscenarea  care  se  sfârşi  la  Iaşi.  El,  simţind  că  argumentele 
şi  probele  sale  vor  fi  în  stare  să  nimicească  toată  acuzaţia,  se 
duse  la  judecată  cu  fruntea  sus  şi  conştiinţa  împăcată.  Avea 
dealtfel  toată  încrederea  în  spiritul  de  dreptate  al  colegilor  săi 
ieşeni  şi  capacitatea  lor  de  a  luă  în  vedere  latura  morală  a  ac¬ 
ţiunii. 

y 

Mulţi  din  Profesorii  Universităţii  moldovene  se  ruşinau  de 

y  y  y 

rolul  ce  li  se  impusese  a  juca  faţă  de  un  om,  pe  care  ştiau  să-l 
preţuească  cum  merită  şi  se  gândeau  să  se  declare  incompe- 
petenţi.  A  avut  atunci  destulă  alergătură  şi  bătaie  de  cap  spre 
a-i  convinge  că  declaraţia  de  incompetenţă,  chiar  legală  fiind, 
nu  putea  decât  să-l  năpăstuească,  deoarece  ar  fi  întârziat  în¬ 
cheierea  întregei  afaceri  şi  ar  fi  lăsat  o  mare  libertate  arbitra- 
riului  ministerial.  Reuşi  a  obţine  dela  întregul  Consiliu  ca  să 
constate  ilegalitatea  procedurii  dar  să  judece  fondul. 

Se  apără  singur,  limpede,  logic  şi  cât  se  poate  de  demn,  fe- 
rindu-se  de  a  atinge  chestiuni  politice,  mărginindu-se  să-şi 
dovedească  cinstea  ponegrită  fără  temeiu.  Rezultatul  —  cel 
aşteptat  de  toţi  nevrăjmaşii  —  achitarea  în  unanimitate,  stârni 
o  manifestaţie  de  aprobare  şi  simpatie  atât  pentru  judecători 
cât  şi  pentru  el.  Dealtfel,  societatea  ieşană  nu  aşteptase  sfâr¬ 
şitul  procesului  spre  a-şi  desveli  sentimentele  şi  din  toate 
părţile  primiâ  cuvinte  de  înbărbătare,  pe  lângă  cele  mai  vehe¬ 
mente  protestări  în  contra  infamiei  urzită  de  duşmani.  A  fost 
o  mare  fierbere  în  tot  oraşul  până  în  ziua  de  22  Ianuarie  1872, 
când  un  credincios  al  acuzatului  ( ! !)  putu  telegrafia  acasă  vestea 
cea  bună: 

« Inculpările  meschine  ale  D-rilor  Polizu  —  Obedenaru  că¬ 
zute  Bahlui.  Doctorul  Davila,  câştigând  multă  stimă...  ». 

Şi  a  doua  zi: 

«Doctorul  Davila  pornit  Bucureşti  petrecut  fiind  de  un 
numeros  public  distins  ». 

Caracteristic  este  că  după  toată  emoţiunea  şi  sbuciumul  de 
care  trebuia  să  se  resimtă  orice  fire  de  nevinovat  în  astfel  de 
împrejurări  el  nu  păstră  nici  o  amărăciune.  Intr’una  din  scri¬ 
sorile  trimise  acasă,  în  cari  se  oglindeşte  admirabil  starea  sa 
sufletească  în  tot  cursul  afacerii,  urează  nobilei  sale  consoarte, 
cu  prilejul  anului  nou  « fericirea  de  a  vedeă  împlinindu-se  toate 
aspiraţiile  lor  în  privinţa  lucrurilor  bune  si  folositoare  ce  ei  aii 
întreprins  în  interesul  ţârii))...  Şi  aceasta  eră  înainte  de  verdict! 
Dar  nu  eră  prima  oară  când  mărinimia  sa  găsiă  astfel  de  accente 
de  filosofică  resemnare.  Mai  de  mult  când  un  pamflet  zis  umo¬ 
ristic  «  Buciumul  »  scrisese  că  la  Azilul  Elena  Doamna  se  pre¬ 
zintă  la  examene  copii  silitori  de  prin  alte  şcoli  spre  a  se  înşelă 
publicul,  el  care  ştiă  câtă  grijă  şi  perseverenţă  reprezintă  din 
partea  sa  şi  a  soţiei  sale  succesele  elevelor  aşă  zise  «  substituite  », 
scriă  demnei  sale  tovarăşe  atât : 

«Pauvre  Anica ,  continuons  de  faire  le  bien!  » 

#  # 

Când  ora  de  restrişte  sunase  pentru  Franţa,  la  1870,  Davila 
cu  pornire  firească  neînvinsă  şi  căutând  a  îmmulţi  mijloacele 
ce  le  puteâ  oferi,  îşi  avântă  toată  vlaga  spre  mântuirea  celor 
mulţi  chemaţi  a  pătimi.  De  sigur  îl  mână  cel  mai  lăudabil  simţ 
al  datoriei,  dela  care  el  unul  nu  s’ar  fi  sustras  niciodată.  «Je 
dois  tout  â  la  France  »  ziceâ  fără  şovăială.  Cu  cât  mai  admirabil 
însă  a  fost  din  partea  sa  gestul  nobil,  dovadă  de  adânc  umani¬ 
tarism  şi  nepărtinire,  când  propuse  Guvernului  român  orga¬ 
nizarea  a  două  ambulanţe,  câte  una  pentru  fiecare  din  armatele 
beligerante.  In  starea  de  atunci  a  ţării  lucrul  păru  cu  neputinţă 
şi  nu-i  rămase  inimosului  patriot  decât  ca  să-şi  închine  forţele 
sale  singure  ţării  aceleia  în  ajutorul  căreia  se  simţiâ  îndemnat 
şi  de  vocea  sângelui.  Plecă  deci  la  Paris. 

Hotărîrea  sa  stârnise  oarecare  nemulţumire  în  sfere  înnalte. 
Nu  i  se  puteâ  pune  însă  nici  o  piedecă  faţă  de  chipul  discret 
cum  o  puneâ  la  cale.  Nu  cereâ  decât  un  concediu  şi  eră  lucru 

ştiut  că  ar  fi  plecat  şi  dacă  nu-1  obţinea.  Mai  târziu  încă,  gândind 
la  nepotrivirea  dintre  dispoziţia  ce  o  lăsase  în  lumea  politică 
de  aici  plecarea  sa  şi  întinderea  jertfei  ce  o  aducea  Franţei, 
jertfă  de  a  cărei  valoare  reală  avea  temeiu  de  a  se  pătrunde  tot 
mai  mult,  scria:  « Qu’on  me  destitue  »!  prea  bine  încredinţat  că 
nimeni  nu  s’ar  fi  încumetat  s’o  facă. 

Cu  ce  înfrigurare  a  pornit  la  drum  şi  şi-a  urmat  călătoria! 
Câtă  nerăbdare  de  a  se  vedea  ajuns  pe  teatrul  operaţiunilor  şi 
a  începe  să  dea  ajutor  din  răsputeri !  Totuşi  aceasta  nu-i  goneşte 
gândurile  cari-1  întorc  la  casa  sa,  la  familia  pe  care  a  părăsit -o 
cu  durere  dar  cu  încredere  în  soartă :  «  Ayons  confiance  en  Vave- 
nir  »  scrie  d-nei  Davila.  Şi  mai  departe:  «Si  je  navais  pas  eu 
ton  approhation  de  coenr  je  ne  serais  petit- Hre  pas  parti  et  je 
Veasse  regrette  toute  ma  vie...  »;  mărturie  sublimă  în  care  printr’o 
singură  trăsătură  desveleşte  toată  comoara  de  abnegaţie  din 
aceste  două  suflete. 

La  i  August,  în  Viena,  află  vestea  înfrângerii  lui  Mac  Ma- 
hon  şi  Froissard.  Nu  se  mai  poate  stăpâni  de  ciudă  şi  nerăb¬ 
darea  sa  sporeşte  pe  măsură  ce  se  apropie  de  pericol. 

Sosit  la  Paris  uită  oboseala  drumului,  se  prezintă  îndată 
la  Crucea  Roşie  franceză  cerând  a  fi  angajat  ca  medic  voluntar 
şi  petrece  câteva  nopţi  de  nesomn  organizând  secţiunea  de 
ambulanţă  la  care  a  fost  repartizat.  Este  nervos  şi  în  culmea 
desnădejdii  din  cauza  încetinelii  cu  care  se  gătesc  ambulanţele. 
Infine  când  totul  pare  în  ordine  şi  se  poate  pleca,  se  linişteşte, 
doarme  două  nopţi,  dar  îl  copleşeşte  tristeţea  gândind  la  ai  săi 
rămaşi  departe.  O  bucurie  îi  produce  faptul  că  din  România 
se  mai  înrolează  la  Crucea  Roşie  ca  el,  Doctorii  Miloteanu, 
Io  viţă,  Ştefănescu,  Petraş,  Polichronie  şi  Viţu.  Toţi  sunt 
înscrişi  formal  şi  repartizaţi  la  ambulanţe  datorită  stăruinţelor 
sale.  Odată  cu  aceasta  împinge  delicateţa  până  a  face  din  pre¬ 
zenţa  sa  o  simplă  manifestaţie  românească  în  cercul  colegilor. 
El  vrea  să  rămână  în  umbră  si,  la  secţiunea  de  ambulantă  din 
care  face  parte,  nici  nu  ocupă  locul  de  şef,  lăsându-1  Consilie¬ 
rului  de  Stat  Monnier. 

Ceva  mai  târziu,  la  Montmedy,  îl  vede  Baronul  Larrey, 
Inspector  general  al  serviciului  Sanitar  francez  şi-l  întâmpină 
cu  demonstraţii  de  deferenţă  cari-1  scot  fără  voia  sa  din  incog - 

nito.  Iată-1  acum  obiectul  respectului  obştesc  şi  al  unor  îngrijiri 
de  tot  momentul  din  partea  tovarăşilor  săi  de  misiune.  I  se 
propune  şefia  ambulanţei,  dar  modestia  îl  face  să  refuze  această 
onoare,  ceeace  nu-1  împiedecă  de  a  fi  sufletul  grupului. 

In  drumul  dintre  Sedan  şi  Metz  sunt  capturaţi  de  ulanii 
prusaci  şi  duşi  la  Briey,  centrul  unei  regiuni  care  după  urma 
ultimelor  ciocniri,  eră  presărată  de  sute  de  răniţi  rămaşi  pe 
locul  unde  căzuseră  în  luptă  (Gravelotte — St.  Privas).  Peste 
tot  îi  întâmpină  ruină,  lipsă  şi  groază.  Davila  se  multiplică, 
îngrijeşte  pe  răniţi,  îi  adună,  pansează  şi  operează,  dar  mai  ales 
se  ocupă,  cât  şi  cu  ce  poate,  ca  să-i  hrănească,  fiind  pentru  mulţi 
o  adevărată  providenţă.  El  îşi  dase  seama  numaidecât  că  mai 
mulţi  răniţi  se  prăpădeau  de  inaniţie  decât  de  emoragie.  Dar 
lipsiâ  până  şi  apa. 

Deosebit  de  munca  titanică  ce  o  depune  în  numeroasele 
depozite  de  răniţi  din  Briey  unde  dă  ajutor  fără  deosebire 
Germanilor  ca  şi  Francezilor,  mai  găseşte  putinţa  de  a  fi  fo¬ 
lositor  şi  altora.  Se  poate  zice  că  face  minuni.  Astfel,  întâlnind 
un  convoiu  de  4000  prizonieri  cari  sunt  lihniţi  de  foame,  le  îm¬ 
parte  o  mie  de  pâini  şi  zece  lăzi  de  pesmeţi  de  care  dispune, 
muncind  la  această  distribuţie  numai  cu  un  om  de  inimă,  Sir 
St.  Clair,  o  noapte  întreagă.  De  câte  ori  are  ceva,  împarte,  ba 
cu  unii  ba  cu  alţii. 

p 

In  mijlocul  ororilor  răsboiului,  al  ostenelilor  şi  suferinţelor 
celor  mai  mari,  mânat  din  binefacere  în  binefacere,  când  de 
simţul  datoriei,  când  de  porniri  fireşti,  dar  lăsând  nevoile  per¬ 
soanei  sale  întotdeauna  pe  ultimul  plan,  el  nu  scăpa  ocazia  d’a 
observă  tot  ce  poate  servi  de  învăţătură. 

Scrie  de  atunci  reflecţiunile  cele  mai  judiţioase  asupra  ro¬ 
stului  şi  foloaselor  Instituţiei  Crucii  Roşii.  Face  apoi  studiul 
organizaţiei  şi  funcţionării  Serviciului  Sanitar  al  armatei  ger¬ 
mane,  care  eră  vădit  superior  celui  francez  şi  toate  notele  sale 
le  trimite  spre  publicare  ziarului  « Românul  »  în  care  au  şi 
apărut. 

Secţiunea  de  ambulanţă  a  lui  Davila  este  dusă  apoi  de 
Germani  la  Doncourt  unde  se  află  Cartierul  general  al  Princi¬ 
pelui  Frideric  Carol  de  Prusia,  şi  unde  se  întâlni  cu  Medicul 
General  Loefler  care-i  oferi  serviciile  sale.  După  intervenţia 

acestui  coleg  german  putură  sta  liniştiţi  câtva  timp  în  plin 
centru  de  operaţiuni,  îngrijind  de  răniţii  francezi  aflaţi  aci  în 
mare  număr.  Ba  încă  după  intervenţia  Medicului  principal 
Frenzel,  care  observase  activitatea  grozavă  desfăşurată  de 
Davila  cu  cei  din  jurul  său,  ei  au  pansat  şi  un  număr  de  Ger¬ 
mani  spre  a  se  termină  mai  curând  evacuarea  acestora.  Drept 
recompensă,  îndată  după  plecarea  lui  Loefler,  tot  personalul 
ambulanţei  franceze  fu  arestat  sub  cuvânt  că  s’a  făcut  suspect 
şi  i  se  da  ordin  d’a  plecă  îndată  sub  escortă  la  Chelles,  în  apro¬ 
piere  de  Paris,  ca  să  nu  poată  ieşi  din  poziţiile  armatei  pru¬ 
siene  decât  când  aceasta  ar  fi  ajuns  sub  zidurile  capitalei,  iar 
atunci  să  fie  condus  la  avant -posturile  franceze.  Li  s’a  comu¬ 
nicat  asemenea  că  în  caz  de  nesupunere  cât  de  mică  vor  fi 
trataţi  ca  toţi  prizonierii  de  răsboiu  şi  trimişi  la  fortăreaţa 
Spandau. 

Fură  duşi  mai  întâiu  la  Etain.  Davila  însă  nu  eră  omul  care 
să  se  supună  unui  asemenea  tratament,  iar  tovarăşii  săi  se  ne- 
merise  tot  aşâ  de  hotărîţi  ca  el.  Se  sfătuiră  asupra  planului  de  a 
se  sustrage  de  sub  pază  spre  a  pătrunde  în  liniile  franceze  şi 
luară  dispoziţiuni  ca  să  evadeze  chiar  din  Etain.  Reuşita  fu 
deplină  şi  în  ziua  de  23  August  (4  Sept.)  odată  cu  răsăritul 
soarelui  ei  ieşiră  din  oraş  luând  în  fugă  drumul  spre  fortăreaţa 
Verdun;  unde  după  destule  peripeţii  şi  intrau  pe  la  10  ore  a.  m., 
fiind  primiţi  cu  bucurie  de  garnizoană. 

Dar  fiindcă  Verdun  eră  aproape  investit,  ambulanţa  îşi  mai 
încercă  odată  soarta,  trecând  prin  liniile  duşmane  spre  a  ajunge 
armata  Mareşalului  Mac  Mahon.  întâlniră  avant gardele  ace¬ 
stuia  la  Vouziers  şi  deacolo  trecură  la  Sedan,  unde  după  cum 
scrie  la  7  Septemvrie,  Davila  asistă  la  dezastrul  Franţei... 

Ce  activitate  a  desfăşurat  el  în  această  parte  a  răsboiului  ne 
putem  închipui  cetind  în  aceeaşi  scrisoare:  «Nous  avons  tont 
de  blesses  qu’ă  peine  je  puis  manger  et  dor  mir..,  ».  Deosebit  de 
oboseala  ce-1  prididiâ,  condiţiile  din  ce  în  ce  mai  rele  ale  ali¬ 
mentaţiei  nu  puteau  să  nu  facă  şi  din  el,  cum  făcuse  din  atâtea 
mii  de  combatanţi,  o  pradă  a  contagiunii.  Spitalele  erau  pline 
de  tifos  şi  disenterie;  în  cele  din  urmă  nici  nu  îngrijiâ  decât 
bolnavi.  Istovit  cum  eră,  nu  întârzie  de  a  contractă  disenteria 
şi  fu  evacuat  la  Neunkirchen,  unde  zăcu  câtva  timp  într’un  han. 

S’a  întors  în  ţară  cu  sufletul  îndurerat,  plin  de  impresii 
urîte  şi  părere  de  rău,  dar  cu  o  vastă  experienţă,  de  care  avea 
să  se  folosească  mai  târziu.  Deocamdată  îşi  reluă  firul  ocupa¬ 
ţiilor  şi  da  un  nou  impuls  unora  din  aşezămintele  sale  favorite ; 
în  primul  rând  Laboratorului  de  Chimie  al  Eforiei,  pus  cu 
totul  la  dispoziţia  Facultăţii  de  Medicină,  în  care  reuşi  a  orga¬ 
niză  secţiuni  pentru  orice  analize  şi  control.  Aici  urmă  să  se 
centralizeze  cu  timpul  toate  cercetările  sistematice,  nu  numai 
în  interes  didactic  dar  şi  mai  ales  practic,  din  domeniul  chimiei 
alimentare,  judiciare,  industriale  şi  altele.  Desvoltarea  care  o 
luase  pe  atunci  această  instituţie  egală  pe  a  celor  similare  străine. 
Este  drept  că  Davila  ştiuse  să-şi  alăture  specialişti  capabili 
ca  Trausch  şi  Bernath,  căci  el,  luând  odată  cu  fundarea  Fa¬ 
cultăţii  de  Medicină  catedra  de  Chimie  dela  această  Facultate, 
deschisese  largi  uşile  Laboratorului,  tuturor  celor  muncitori 
şi  iubitori  de  ştiinţă.  Se  poate  zice  cu  drept  cuvânt  că  lui  i  se 
datoreşte  avântul  Chimiei  la  noi,  mai  presus  şi  mai  înainte 
de  alte  stiinte. 

Alt  aşezământ  care  a  beneficiat  de  devotamentul  său  si 

>  9 

ajunsese  deatunci  a  fi  un  exemplu  pentru  cele  de  un  fel  cu  el 
a  fost  Azilul  Elena  Doamna,  la  care  grija  sa  şi  a  soţiei  sale  n’au 
lipsit  de  a  se  simţi  şi  a -şi  da  roadele  până  la  ultima  zi  a  acestor 
făcători  de  bine  neîntrecuţi. 

j 

A  fost  la  1873,  cu  ocazia  Expoziţiei  universale  din  Viena,  la 
care  a  luat  parte  şi  Azilul,  un  succes  extraordinar  pentru  acesta, 
ca  şcoală  model  de  fete,  o  bucurie  fără  seamăn  pentru  el  şi  o 
revelaţie  minunată  pentru  toţi.  Meritul  reuşitei  a  fost  numai 
al  soţilor  Davila  şi  în  special  al  lui  care  până  la  izbândă  desă¬ 
vârşită  a  pus  cea  mai  mare  stăruinţă  şi  râvnă  patriotică.  Ţinea 
cu  orice  preţ  ca  să  se  cunoască  în  străinătate  ceeace  se  face  la  noi 
pentru  cultura  şi  ajutorul  femeii. 

Participarea  Azilului  la  Expoziţie  nici  n’a  fost  oficială.  Re¬ 
prezentantul  României  la  Viena  şi  delegatul  ei  principal  nu  i-a 
dat  nici  un  ajutor.  Munca  depusă  de  Davila  a  înlocuit  pe  aceea 
a  unui  întreg  comitet  care  ar  fi  trebuit  să  fiinţeze,  dar  care  n’a 
fost  numit  şi  pe  lângă  el  au  apărut  ca  binevoitori  colaboratori 
vreo  doi  devotaţi  (Szatmary,  Bernath)  ai  cauzei  lui.  Câtă 
alergătură,  câtă  trudă,  câte  dezagremente!  Mai  întâiu  pentru 

a  fi  admişi,  apoi  clasaţi  şi  înfine  judecaţi.  Aşteaptă  zile  întregi 
comisiile.  Existau  30  secţiuni  şi  România  naveâ  decât  un 
delegat  (Aurelian)  pentru  agricultură,  pe  când  alte  ţări  mici 
aveau  reprezentanţi  în  aproape  toate  secţiunile.  Deşi  fiind 
Efor  al  Spitalelor  Civile  eră  admis  ca  expozant  odată  cu  Eforia, 
Davila  nu  făcea  parte  nici  chiar  din  juriul  secţiunii  ambu¬ 
lanţelor,  neavând  însărcinare  oficială.  După  ce  intervine  energic 
pe  lângă  Generalul  Fix>rescu,  o  obţine  telegrafic  şi  se  arată 
încântat  că  va  putea  studia  toate  mai  deaproape,  fiind  primit 
într’un  juriu  cel  puţin,  când  ar  fi  fost  aşa  de  simplu  să  fie  şi  în 
al  Instrucţiei  publice,  al  Artelor  chimice,  al  Medicinii,  etc. 
Dar  România  nu  şi-a  făcut  nici  catalogul  de  ce  expune.  Catalog 
n’au  decât  Eforia  şi  Azilul.  « C’est  incroyable  mais  cela  est  », 
nu  se  poate  opri  de  a  declară.  Dealtfel  la  tot  pasul  întâmpină 
neglijenţa  delegaţilor  noştri  ceeace  este  o  suferinţă  pentru  el. 

« Je  suis  oblige  cTavaler  bien  des  observations  desagreables  pour 
la  Roumanie  »  şi  mai  departe:  «II  n’y  a  rien  ă  ajouter ,  mais  je 
n'en  suis  pas  moins  revolte  que  tont  le  personnel  of  fidel  ne  semble 
avoir  d’autre  but  que  de  rendre  la  Roumanie  ridicule.  Pour  ma 
part  je  fer  ai  ce  que  je  pourr  ai  pour  donner  une  tournure  serieuse ».... 
In  tot  cazul  se  poate  bizui  pe  valoarea  lucrărilor  prezintate  de 
Azil  şi  face  tot  posibilul  ca  aceasta  să  fie  recunoscută. 

Luând  parte  la  lucrările  comisiunilor  are  decepţii  mari.  «II 
y  a  une  veritable  course  aux  medailles.  Nous  en  meritons  une  se - 
rieusement ,  mais  nous  îi  aur ons  rien  si  je  ne  cours  pas  moi-meme 
chez  Ies  membres  du  jury  pour  attirer  leur  attention  ».  Nu  prea 
crede  în  imparţialitatea  juriului,  «car  Ies  hommes  soni  parait-il 
par  tont  Ies  mernes  et  V inter  et  Ies  guide.  La  verite ,  le  beau ,  V  ideal 
restent  en  derniere  ligne »....  Cu  toate  acestea  are  destulă  nă¬ 
dejde,  căci  încrederea  în  sine  el  n’o  pierde  niciodată.  « Notre 
Asyle  sortiră  triomphant  »!  El  stăruie  fără  preget  ca  să  dea  co- 
misiunile  fiecăruia  atentia  ce  i  se  cuvine  si,  când  ele  se  înfăti- 
şează  la  secţia  sa,  le  impune  seriozitate:  « Les  commissaires  ava- 
ient  beau  se  declarer  satisfaits  et  me  faire  des  compliments  dans 
lespoir  que  je  les  laisserai  par  tir,  je  les  ai  force's  de  rester  et  de 
tout  examiner.  Ils  se  sont  executes  de  bonne  grâce  et  notre  Asyle 
aura  sa  medaille)). 

Dar  nu  numai  o  medalie  ci  şi  o  diplomă  de  onoare,  cea  mai 

înaltă  recompensă,  sa  atribuit  Azilului.  Putea  acum  harnicul 
său  creator  să  socotească  —  cum  scria  —  că  viitorul  şcolii  se 
asigurase  definitiv.  Mai  accentua  în  schimb  un  alt  lucru,  acesta 
par’că  făcut  anume  spre  a-1  scoate  din  fire:  Toate  ziarele  de  aici 
şi  de  acolo  vorbiau  de  marele  succes  repurtat  la  Viena;  singur 
«  Monitorul  Oficial  »  tăcea. 

Satisfacţii,  Davila  îşi  găsiâ  însă  aiurea  căci  activitatea  sa 
multiplă  şi  neîntreruptă  trebuia  să  rodească  mereu.  Aşa,  tot  la 
Viena,  la  acea  Expoziţie  din  1873  i-*a  f°st  dat  un  a^  doilea  mare 
succes,  neavând  pentru  ţară  vreun  interes  imediat,  dar  pentru 
el  personal,  constituind  un  adevărat  triumf  al  geniului  şi  al 
zelului  pe  cât  de  ambiţios  pe  atât  de  echitabil,  ce-1  arăta  în 
serviciul  cauzelor  drepte: 

In  Comisia  XVI  (Ambulanţe)  din  care  făcea  parte,  s’a  propus 
de  unii  să  se  dea  diplome  de  onoare  ca  recompensă  tuturor 
capetelor  încoronate  femeeşti,  cari  în  ultimul  răsboiu  (1870) 
se  ocupase  cu  îngrijirea  răniţilor.  Dar  erau  prea  multe  (mai 
toate  Germane)  ceeace  micşoră  considerabil  importanţa  dis- 
tinctiunii  si  totuşi  preşedintele  Comisiunii  Baronul  Mundy  se 
încumetă  a  cere  un  vot  prin  aclamaţie.  Davila  se  ridică  în  mod 
vehement  în  contra  unui  asemenea  procedeu  şi  vorbind  de 
dreptate,  de  egalitatea  femeii  şi  meritul  absolut,  fără  nici  o 
deosebire  de  poziţie  socială,  propuse  câteva  Franceze  şi  Bel- 
giane  din  societatea  burgheză  pe  care  el  însuşi  le  văzuse  devo- 
tându-se  ajutorinţei.  Intervenţia  sa  întârzie  hotărîrea,  dar  oricât 
se  încercă  asupra  sa  ca  să  fie  adus  la  o  servilă  ascultare,  el  nu 
şovăi  ci  căută  a  câştigă  pe  câţiva  alţii  din  cei  indecişi  în  favoarea 
ideilor  sale.  Reuşi  pe  deplin  graţie  diplomaţiei.  Suedezii  îi  erau 
favorabili  în  urma  unui  dar  frumos  ce  Azilul  făcuse  Reginei 
Suediei  (un  costum  românesc  cusut  cu  colorile  favorite  ale 
Suveranei);  Belgienii  din  cauza  propunerii  ce  făcuse  ca  să  se 
recompenseze  unele  femei  din  Belgia.  Mai  interveni  în  avan¬ 
tajul  său  faptul  că  fusese  ales  raportor  al  Comisiei  pentru  sec¬ 
ţiunea  rusească  a  expoziţiei  de  ambulanţe  şi  prin  raportul  ce 
făcu  şi  înaintă  în  chiar  preajma  votului,  dispuse  bine  şi  pe  Ruşi. 
Astfel  în  ziua  hotărîrii  definitive,  o  nouă  propunere  a  sa,  ca  să 
se  premieze  numai  două  femei,  una  de  fiecare  naţiune  beli¬ 
gerantă,  o  suverană  şi  o  plebeiană,  Împărăteasa  Germaniei 

şi  Doamna  de  Flavigny,  întruni  marea  majoritate  de  voturi 
cu  mari  demonstraţii  de  aprobare,  după  ce  de  două  ori  fusese 
zădărnicită  propunerea  preşedintelui. 

A  fost  de  sigur  o  întâmplare  care  a  produs  o  senzaţie  puţin 
obişnuită  şi  de  care  trebuie  să  se  fi  vorbit  mult,  ca  delegatul 
unei  ţări  mici  să  ţie  în  suspensie  câteva  zile  încheierea  unei 
comisiuni  internaţionale  în  care  acordul  părea  general,  şi  la 
urmă  să-şi  impună  punctul  său  de  vedere.  Puţin  obişnuite  însă 
erau,  şi  amorul  propriu  şi  conştiinţa  cari  aici  îşi  obţinuse  în¬ 
destularea;  puţin  obişnuită  tenacitatea  aceluia  ce  nu  s’a  emo¬ 
ţionat  că  este  câtva  timp  « la  brebis  galeuse  de  tonte  la  section  » 
fiindcă  nu  voia  să  participe  la  un  omagiu  de  simplă  linguşire, 
ci  reclamă  o  hotărîre  conformă  cu  cel  mai  elementar  spirit  de 
justiţie. 

* 

Patru  zile  de  concediu  şi-a  luat  Davila  în  vara  1873,  iar 
restul  timpului  a  fost  ca  întotdeauna  sclavul  ocupaţiunilor  sale. 
Erau  în  toiul  lor  lucrările  de  reconstrucţie  a  Azilului,  pe  cari 
le  urmăriâ  cu  atenţie.  Şedea  deci  în  Bucureşti,  singur. 

Familia  si-o  trimitea  vara  la  Goleşti  sau  în  alte  localităţi 

9  99 

de  vilegiatură  spre  a  se  recrea,  rămânând  singur  în  căsuţa  sa 
dela  Cotroceni,  unde  foarte  curând  suferiâ  de  urît.  Scria  soţiei 
devotate,  —  ( « notre  petite  maison ,  si  grande  quand  tu  man - 
ques».„)  — care  eră  ca  ecoul  său  la  distanţă  cât  de  mare;  scria 
aproape  zilnic  şicetiâ  cu  nesaţ  răspunsurile,  aşternând  în  fraze 
scurte  dar  simţite  tot  dorul  ce-1  umpliâ  de  nepreţuita  sa  con¬ 
soartă  şi  de  copilaşii  scumpi  şi  mâhnindu-se  oricât  i-ar  fi  scris 
despre  toţi,  că  tot  nu-i  scrie  cât  simţiâ  el  cerinţa  sufletului  său 
duios. 

Grozav  îi  lipsiau  ai  săi  când  nu  erau  în  jurul  său !  El  omul 
grav  şi  veşnic  preocupat  nu  eră  tihnit  oarecum  decât  unde  îi 
vedea  mereu  pe  toţi,  chiar  când  neastâmpărul  copiilor  ar  fi  pus 
răbdarea  sa  la  destulă  încercare.  Şi  acum  ca  şi  cu  zece  ani 
înainte,  când  cu  Alexandru  CuzA-Vodă  călătoria  la  Constan- 
tinopole,  îşi  arătase  mereu  graba  de  a  se  regăsi  cu  toţii  şi  focul 
de  a  se  vedea  iubit  de  ei,  ca  şi  cum  o  tainică  presimţire  i-ar  fi 

chinuit  firea,  neîncetat,  ţinându-1  într’o  aşteptare  nedesluşită 
a  unei  imense  nenorociri. 

Aşa  a  şi  fost  scris  să  fie !  Ca  trăsnetul  nenorocirea  căzu  pe  casa 
sa  în  ziua  de  13  Ianuarie  1874.  Era  într’o  Duminecă  dimineaţa, 
când  terminând  la  Colţea  o  lecţiune  publică  de  chimie,  tre¬ 
cuse  din  amfiteatru  în  laboratorul  alăturat  împreună  cu  soţia 
sa  şi  sora  acesteia,  d-ra  Felicia  Racoviţă.  D-na  Davila  nu  se 
simtiâ  bine  si  credea  necesar  să  ia  o  doză  de  chinină.  Avu  im- 
prudenţa  de  a  o  cere  —  uitând  că  nu  se  află  într’o  farmacie  — 
dela  şeful  de  laborator  Dr.  Bernath  Lendway,  iar  acesta  co- 
mise  imprudenţa  de  a-i  executa  cu  prea  mare  grabă  dorinţa. 
Davila  el  însuşi  cântări  praful  ce-i  îl  aduse  asistentul  său,  îl 
strânse  într’o  foiţă  şi-l  dete  de  înghiţit  pacientei;  după  aceea 
plecară. 

O  fatalitate  grozavă  a  vrut  ca  printr’o  eroare  de  neînţeles, 
faţă  de  atâtea  persoane  din  cari  nici  una  nu  şi-a  dat  seamă  că 
putea  fi  un  pericol  în  cele  ce  se  petreceau  în  momentul  acela, 
chimistul  să  ia  un  borcan  în  locul  altuia  şi  borcanul  în  cauză 
să  conţină  o  otravă  din  cele  mai  violente :  strychnină !  — -  După 
mai  puţin  de  jumătate  oră,  în  drum  spre  casă,  Anica  Davila 
îsi  dase  sufletul... 

y 

Ce  consternare,  ce  jale  în  toate  cercurile!  Cât  au  plâns-o 
orfani  si  săraci! 

y 

Lui  Davila  această  subită  lovitură,  cea  mai  teribilă  pe  care 
a  suferit-o  şi  pe  care  şi-o  putea  închipui,  i-a  zdrobit  viaţa. 
Acum  nu  mai  era  în  floarea  vârstei,  când  impresiile  dureroase 
i  le  ştergeau  alte  impresii  vii,  proprii  unei  vieţi  intense  ca  cinci¬ 
sprezece  ani  mai  înainte.  Acum  nu  se  mai  putea  reculege  uşor 
căci  nu  eră  chip  să  dea  uitării  o  clipă  anii  trăiţi  cu  o  soţie  în¬ 
zestrată  cu  atâtea  însuşiri  alese,  o  demnă  tovarăşă  de  muncă 
şi  sacrificiu,  o  mamă  ideală,  pe  care  soarta  nemiloasă  o  răpiâ 
brutal  de  lângă  patru  copii  mărunţi... 

«Am  pierdut  fala  ambiţiunii ,  fala  speranţelor  mele »....  zicea 
el  elevelor  Azilului,  cu  ocazia  instalării  Directoarei  noui,  în 
Februarie  următor. 

Cât  i-a  lipsit  ea  tot  restul  zilelor  sale,  au  înţeles-o  toţi  câţi 
l-au  cunoscut  mai  bine.  Dar  si-a  luat  crucea  si  si-a  urmat  cal- 

y  y  y 

varul  cât  a  mai  fost,  bătrân  înainte  de  vreme.  Ocupaţia  continuă 

i-a  susţinut  moralul ;  a  fost ,  pe  lângă  copiii  pentru  cari  se  resemna 
să  mai  trăiască,  mângâierea  ce-i  conveniâ  şi  alta  nici  n’a  căutat. 

# 

#  # 

Organizarea  Serviciului  Sanitar  militar  şi  extensiunea  sa  în 
raport  cu  desvoltarea  progresivă  a  armatei,  mergea  greu  şi-l 
umplea  de  grijă,  după  cele  ce  văzuse  în  Franţa.  El  se  străduise 
îndelung  şi  reuşise  să  înfiinţeze  un  Corp  medical  mulţumitor 
în  toate  privinţele,  dar  acest  succes  nu  eră  decât  un  început* 
căci  —  scria  el  * —  « partea  cea  mai  importantă  a  Serviciului , 
negreşit  că  este  materialul  său.  Orice  număr  de  medici  ar  avea 
armata ,  fie  cât  de  savanţi ,  dacă  nyau  materialul  lor ,  precum  sol¬ 
datul  arma ,  prezenţa  lor  în  cadrele  armatei  nu  asigură  sănătatea 
trupelor  şi  în  timp  de  râsboiu ,  fără  acest  material ,  sunt  un  corp 
fără  utilitate  reală  »  1). 

încă  din  1869  cerea  credite  pentru  procurare  de  material  şi 
obţinea  foarte  puţin.  Adusese  câteva  trăsuri  de  ambulanţă  din 
Anglia  şi  accesorii  din  Germania,  cari  trebuiau  să  servească  de 
model,  pentru  a  se  familiariza  medicii  şi  trupa  cu  ele  chiar  din 
timp  de  pace.  Cu  toate  acestea  la  26  Ianuarie  1870  Ministerul 
de  Răsboiu  da  ordin  ca  materialul  să  nu  fie  pus  în  serviciu  fără 
autorizaţie  anume. 

y 

Nu  pe  el  putea  să-l  descurajeze  această  măsură  aşa  că  în 
cursul  acelui  an  înainta  înc’o  serie  de  rapoarte  cerând  cumpă¬ 
rarea  de  tărgi,  instrumente  chirurgicale  şi  altele,  de  cari  acum 
nevoia  îi  părea  imperioasă.  Mai  reuşi  să  scoată  cam  jumătate 
din  suma  trebuincioasă,  dar  după  aceea,  trei  ani  se  istovi  în 
nenumărate  rapoarte  arătând  materialele  indispensabile  pentru 
creare  de  ambulanţe  la  toate  corpurile  de  trupă,  pentru  spitale 
temporale  şi  mobile,  fără  a  putea  obţine  mai  mult  decât  sumele 
necesare  trebuinţelor  zilnice  ale  spitalelor  şi  infirmeriilor  per¬ 
manente. 

Deabiâ  în  1873  se  mai  atribui  o  sumă  mai  mare  pentru  apro¬ 
vizionarea  depozitului  chirurgical  al  Armatei.  Cu  materialul 
procurat  atunci,  Davila  organiză  Serviciul  Sanitar  la  mane- 


x)  Raport  către  Ministerul  de  Răsboiu. 

vrele  mari  de  pe  Sabar  şi-şi  realiză,  cel  puţin  în  parte,  planul 
de  a  îndrumă  instrucţiunea  medicilor  militari  pe  calea  adevă¬ 
ratei  practici  de  campanie. 

In  anii  următori,  rând  pe  rând,  cere  furgoane,  corturi,  panere, 
genţi.  Reuşeşte  după  mari  insistenţe  a  completă  primele  tre¬ 
buinţe  ale  unui  mic  detaşament  de  trupă  şi  a  face  instrucţiunea 
soldaţilor  sanitari  în  privinţa  întrebuinţării  acestui  material. 
Dar  cu  atâta  nu  se  puteâ  mulţumi.  El  urmăriă  planul  său,  de  a 
înzestră  nu  numai  armata  permanentă  ci  şi  pe  cea  teritorială, 
cu  toate  cele  necesare  şi,  încetul  cu  încetul,  izbutiâ  să  le  în¬ 
fiinţeze.  Trei,  patru  rapoarte  repetând  o  cerere  erau  lucru 
obişnuit  pentru  el.  Nu  i  se  aprobau  ?  Reveniă,  stăruiă,  demon- 
strâ  nu  numai  utilitatea,  dar  chiar  urgenţa.  I  se  răspundeâ  că 
nu  sunt  fonduri.  Totuşi  mai  încercă,  sau  făceă  cerere  de  alte 
obiecte  şi  sfârşiă  prin  a  smulge  învoiala  Ministerului  de  a  se 
procură  cel  puţin  o  parte  din  articolele  propuse.  Eră  mare  re¬ 
calcitranţa  ce  întâmpină  dar  luptă  cu  ea  neobosit,  dând  oricâte 
explicaţii  i  se  cereau  în  privinţa  atâtor  «inovaţii  »  puse  la  cale 
de  el. 

In  1875  propusese  Ministerului  un  sistem  complet  de  orga¬ 
nizare  a  ambulanţelor.  Cereâ  totdeodată  ca  să  se  facă  tot  po¬ 
sibilul  pentru  punerea  sa  neîntârziată  în  aplicare.  Creditele 
necesare  le  evaluă  el  la  5.925.000  lei,  sumă  evident  considera¬ 
bilă  pentru  bugetul  ţării,  dar  fără  de  care  nu  se  puteâ  asigură 
un  serviciu  efectiv  la  o  trupă  de  60.000  mobilizaţi,  la  cât  eră 
să  se  ridice  armata  în  caz  de  răsboiu.  Propunerea  sa  nu  obţi¬ 
nuse  o  aprobare  definitivă. 

Din  iniţiativa  lui  Davila,  România  aderase  în  Noemvrie 
1874  la  Convenţiunea  Crucii  Roşii  din  Geneva.  El  nu  întârziase 
de  a  înaintâ  Ministerului  un  proiect  de  statute  ale  «Societăţii 
Române  de  ajutor  al  militarilor  bolnavi  şi  răniţi  în  timp  de 
răsboiu  ».  Nu  lipsiâ  deatunci  de  a  invocă  şi  acest  motiv  în 
cererile  sale  de  credite,  arătând  că  este  de  datoria  sa  de  a  prevede 
aplicarea  acestei  convenţiuni  la  un  caz  eventual  —  care  nici  nu 
întârzie  de  a  se  ivi  —  când  s’ar  cere  ajutorul  medical  al  armatei 
române. 

In  anul  1876  izbucnind  răsboiul  Sârbo-Turc,  cu  ce  aveâ,  cu 
ce  n’aveâ,  se  încumetă  a  trimite  vecinilor  noştri  un  mic  spital 

mobil  cu  opt  medici  militari  şi  material  de  al  armatei.  Datorită 
silinţelor  sale  şi  ale  personalului  ales,  ambulanţa  română,  după 
declaraţia  oficială  a  Inspectorului  sanitar  Baron  Dr.  Mundy, 
profesor  la  Universitatea  din  Viena  şi  a  altor  persoane  compe- 
tinte  cari  au  vizitat -o,  a  fost  una  din  cele  d’intâiu  ambulanţe 
străine  ca  organizaţie  şi  ca  aprovizionare.  La  Probovişte, 
Nevicew-PIan,  Rajan  şi  Ciupria  s’au  îngrijit  în  ea  6832  răniţi 
şi  bolnavi.  La  această  operă  umanitară  luă  parte  şi  personal 
delegat  de  «Crucea  Roşie  »  română,  cu  toate  că  pân’  atunci 
cinci  sau  şase  jalbe  ale  lui  Davila,  prin  care  necontenit  stăruia 
ca  să  se  aprobe  statutele  Societăţii,  încă  nu  ajunsese  la  acest 
rezultat. 

In  acest  an  1876,  cu  toată  stăruinţa,  nu  obţinu  iarăşi  decât 
sume  derizorii,  cari  permiteau  deabiâ  completarea  materialului 
chirurgical  al  armatei  permanente  şi  totuşi  evenimentele  cari 
se  succedau  erau  —  după  cum  chiar  scria  —  « de  natură  (Ta 
îngriji  pe  oricare  funcţionar  superior  aflat  în  capul  unui  serviciu , 
de  care  este  responsabil ».  Răspunderea  sa,  el  nu  căută  numai  s’o 
puie  la  adăpost  prin  cereri  repeţite  şi  cari  ar  fi  putut  să  pară 
exagerate,  ci  căută  să-i  asigure  neapărat  putinţa  de  a  rodi  în 
măsura  greutăţii  sale.  Cât  eră  de  prevăzător  şi  de  inimos,  se 
vede  din  toate  rapoartele  ce  le  făceâ  mereu.  Ele  sunt  însoţite 
de  cele  mai  minuţioase  studii  ale  nevoilor  fiecărei  părţi  a  ar¬ 
matei  în  privinţa  materialului  sanitar  şi  nu  constitue  numai 
modele  de  exactitate  ci  încă  de  ingeniozitate  şi  spirit  de  econo¬ 
mie.  In  unele  recomandă  anume  articole  ca  mai  ieftine,  în 
altele  preconiză  fabricaţia  în  ţară  a  obiectelor  trebuincioase. 

Dacă  la  începutul  anului  1877,  deosebit  de  ce  putuse  realiză 
pentru  armata  permanentă,  nu  se  află  încă  mai  nimic  în  depozit 
pentru  armata  teritorială  şi  miliţii,  apoi  de  sigur  aceasta  nu-i 
se  puteă  impută.  Cu  atât  mai  puţin  că  el,  căutând  a  se  conformă 
în  furnitura  materialului  mijloacelor  de  cari  ţara  ar  fi  putut 
dispune  pentru  acest  scop,  redusese  cererile  sale  la  suma  de 
1.500.000  lei  pentru  cele  strict  necesare  întregei  oştiri  mobili¬ 
zate.  Ca  răspuns  primi  ordinul  No.  314  din  16  Ianuarie  1877 
punându-i  în  vedere  să  nu  mai  facă  nici  o  cerere,  întrucât  nu  se 
poate  aprobă,  nefiind  fonduri. 

Astfel  ajunsese  numai  prin  voinţa  sa  neclintită,  la  înjghebarea 

unei  zestre  rudimentare,  cu  care  a  trebuit  ca  el  şi  tot  personalul 
să  facă  minuni  de  zel  şi  abnegaţie  spre  a  asigură  trebuinţele 
armatei  în  tot  timpul  Campaniei  pentru  Independenţă. 

Şi  cu  drept  cuvânt  se  poate  spune  că  zestrea  sanitară  de  care 
dispunea  Serviciul  Armatei  eră  rudimentară,  întrucât  mate¬ 
rialul  întreg  reprezintă  o  infimă  parte  din  cel  cerut,  în  valoare 
de  numai  290.000  lei.  Apoi  la  30  Iunie  1877,  Ministerul  da 
ordin  să  nu  se  mai  concentreze  medici  fără  autorizaţia  sa.  Aşa^ 
dar  nu  este  exagerat  nici  de  a  recunoaşte  ce  mari  au  fost  devo¬ 
tamentul  şi  sforţările  personalului,  nu  prea  numeros,  prin 
mâinile  căruia  au  trecut  în  timpul  cel  mai  scurt  necesar,  deo¬ 
sebit  de  peste  11.000  răniţi  şi  bolnavi  ai  armatei  proprii,  1500 
răniţi  şi  bolnavi  Turci,  deşi  pe  aceştia  aveâ  ordinul  superior 
de  a  nu-i  primi;  apoi  şi  câteva  sute  de  Ruşi. 

A  fost  bine-meritată  admiraţia  pe  care  şi-au  exprimat -o  toţi 
străinii  cari  urmăreau  operaţiunile  armatei,  pentru  organiza¬ 
torul  ambulanţelor  noastre,  dar  niciunul  nu  puteâ  bănui  câtă 
trudă  şi  cerbicie  îl  costase  pregătirea  acestui  succes. 

Intr’o  carte  publicată  la  Petersburg  în  1878,  asupra  Servi¬ 
ciului  Sanitar  la  Plevna,  D-rul  Kocher,  Medic  Principal  în 
armata  rusă  scriă :  «  Cu  deosebită  plăcere  constat  că  rareori  am 
putut  vedea  un  organizator  extraordinar  şi  administrator  distins 
ca  d-l  Dr.  Davila. 

Este  ingenios  la  culme  în  găsirea  mijloacelor  de  ajutor  pentru 
scopul  său  şi  tot  atât  de  admirabil  de  neobosit  pentru  obţinerea 
acestor  mijloace. 

D-l  Dr.  Davila  diriguiă  Serviciul  Sanitar  român  într'un  mod 
prefect ,  ideal ». 

împăratul  Alexandru  II  faţă  cu  întregul  Său  Stat  Major 
declară  că  Ambulanţele  române  sunt  un  model  de  imitat  pentru 
medicii  Ruşi.  Dacă  ele  s’au  arătat  la  înălţimea  cerinţelor,  deşi 
eră  disproporţie  simţitoare  între  desvoltarea  lor  şi  aceea  a 
oştirii,  aceasta  s’a  datorit  numai  lui  şi  pleiadei  de  medici  ro¬ 
mâni  ieşiţi  din  şcoala  creată  de  el. 

99  9 

In  tot  timpul  răsboiului  Davila  n’a  ştiut  ce  înseamnă  vorba 
osteneală  şi  nu  şi-a  cruţat,  nici  bolnav  fiind,  puterile.  Atât 
dincoace  cât  şi  dincolo  de  Dunăre,  nimic  din  ale  Serviciului  nu 
scăpă  supraveghierii  sale  încordate.  Aici  dând  un  ordin,  colo 

un  sfat,  era  un  îndemn  sau  un  imbold  pentru  vlaga  tuturor. 
Peste  tot  locul  semăna  în  jurul  său  bărbăţia  şi  nădejdea.  Pe  unde 
trecea  el,  dispăreau  ca  prin  farmec  tot  felul  de  neajunsuri. 
Părea  un  soare  mult  dorit,  căci  aducea  cu  el  lumina  unui  geniu 
nesfârşit  şi  căldura  unui  suflet  care,  fiind  el  însuşi  greu  încercat, 
ştie  să  aline  suferinţa  în  mod  admirabil.  Şi  eră  foarte  curios 
cum  un  om  care  în  sine,  ca  o  rană,  purtă  cea  mai  chinuitoare 
mâhnire,  nu  încetă  totuşi  de  a  se  arătă  plin  de  o  însufleţire  şi 
de  o  voie  bună  curat  tinereşti.  In  mijlocul  calamităţilor  şi  pri¬ 
mejdiei  a  fost  pentru  mulţi  un  nepreţuit  sprijin  moral  şi,  pentru 
toţi  câţi  aveau  aface  cu  el,  o  neîntrecută  mână  de  ajutor. 

Un  prea  frumos  episod  povesteşte  chiar  el  într’o  scrisoare 
către  copiii  săi,  fără  a  cugetă  de  sigur  că  se  profilează  în  lumina 
unor  fapte  care-i  caracterizează  calităţile  mai  viu  decât  orice 
cuvinte. 

Eră  după  căderea  Plevnei.  Părăsind  oraşul  plin  de  zăpăceală 
şi  jale,  învingătorul  Carol  I  se  îndreptă  cu  o  mică  escortă 
spre  căsuţa  dela  Poradim  unde-i  eră  cartierul,  şi  unde  trebuiă 
să  întâlnească  pe  împăratul  Alexandru.  Vremea  posomorită 
contribuiă  a  scurtă  ziua  de  iarnă  şi,  cu  toate  că  nu  eră  târziu, 
se  întunecase  deabinelea.  Deoarece  şoseaua  spre  Griviţa,  pe 
unde  trebuiă  să  treacă,  eră  cu  totul  desfundată  si  tăiată  de 
Turci  prin  numeroase  şanţuri,  mica  ceată  cu  Domnul  în  cap  o 
părăsise  şi  ajungând  prin  dreptul  redutei  ce  fusese  luată  încă 
dela  30  August,  oblică  involuntar  într’o  direcţie  greşită.  înain¬ 
tarea  pe  pământ  moale  şi  alunecos,  apoi  şi  din  cauza  acciden¬ 
telor  de  teren  şi  a  săpăturilor,  se  făceâ  din  ce  în  ce  mai  greu. 
Călăreţii  se  rătăciră  cu  totul  şi  noaptea  se  făcuse  neagră  în 
jurul  lor  înainte  ca  ei  să  fi  regăsit  drumul. 

Principele  Carol  I,  mai  toată  ziua,  umblase  călare;  eră 
obosit  şi  ar  fi  fost  foarte  mulţumit  dacă  ar  fi  sosit  trăsura  Sa, 
care  avea  ordin  de  a-1  aşteptă  pe  şoseaua  din  jos  de  Griviţa, 
dar  care  nu  se  găsiă  nicăiri.  îşi  arătă,  poate  involuntar,  neplă¬ 
cerea  pe  faţă. 

Aci  apare  omul  providenţial. 

Davila  ieşind  din  Plevna,  tot  călare,  cu  ordonanţa  după  el, 
în  loc  de  a  plecă  îndată  spre  Mecica,  unde  bivuacă  cu  secţiunile 
de  ambulanţă,  urmase  escorta  Princiară  până  se  rătăcise  cu  ea. 

Dar  deoarece  când  pornise  spre  cetatea  cucerită  poruncise  şi  el 
ca  pentru  orice  întâmplare,  trăsura  sa  să-i  iasă  înainte  spre 
Griviţa,  acum  nu  se  îndură  a  se  despărţi  de  Domn,  văzându-L 
contrariat,  socotind  bine  că-I  va  putea  aduce  un  serviciu  în 
cazul  de  ar  întâlni-o.  Eră  deci  destul  de  anxios  şi  cele  vreo 
două  ore  cari  trecură  în  căutarea  drumului  îi  părură  nesfârşite. 

Cum  înaintau  la  pas,  anevoie,  deabiâ  zărind  înaintea  lor, 
deodată  calul  de  sub  ordonanţa  lui  Davila  necheză  uşor,  iar 
din  negură  dela  o  depărtare  destul  de  mică,  răspunse  neche¬ 
zatul  altui  cal  ce  părea  că  vine  spre  ei. 

—  «I-auziţi  domnule  General!...  Luceafăr!»  zise  vesel 
soldatul.  Doi  fraţi  de  iesle  se  simţise  şi  se  recunoscuse  dela 
distanţă.  Soldatul  recunoscuse  glasul  celui  nevăzut. 

Eră  trăsura  Generalului,  într’adevăr;  situaţia  eră  salvată. 
Auzise  Generalul  şi  se  înseninase,  căci  i  se  prezintă  mijlocul 
de  a  veni  în  ajutorul  Domnului.  Apropiindu-se  îndată  de  El, 
II  rugă  să-i  facă  cinstea  să  dispună  de  trăsură  şi,  mulţumind 
călduros,  Domnul  îşi  exprimă  admiraţia  ce  i-o  provocă... 
Când  a  doua  zi  Alteţa  Sa  telegrafie  Principesei  vestea  bună  a 
biruinţei,  adăugă  şi  răsunetul  acestei  admiraţii : 

« Davila  este  pretutindeni  unde  am  trebuinţă  de  el». 

A  fost  în  acest  caz  neapărat  şi  întâmplarea  într’ajutor  până  la 
un  punct,  dar  prevederea  lui  Davila  şi  prezenţa  sa  acolo, 
acelea  nu  erau  întâmplare.  Prezent  eră  el  la  orice  ceas  din  zi  şi 
din  noapte  la  serviciu.  «Pretutindeni  »  poate  să  pară  un  cuvânt 
excesiv,  metaforic,  dar  fată  de  activitatea  desfăşurată  de  el  în 
tot  timpul  răsboiului,  se  poate  întrebuinţâ  şi  această  expresie, 
fără  exagerare.  Eră  unde  nu  se  aşteptă  nimeni  să  fie. 

II  vedeau  înaintea  luptelor  ofiţerii  şi  soldaţii,  trecându-i  în 
revistă,  cercetând  febril  starea  lor  fizică  si  morală.  La  asalt 
—  spre  uimirea  tuturor  —  apăreâ  printre  rânduri,  fantastic, 
rotind  chipiul  deasupra  capului  şi  strigând  cu  foc :  « înainte 
copii  »!  După  atac,  el  însuşi  conduceâ  ridicarea  şi  transportul 
răniţilor,  apoi  primirea  şi  pansarea  lor  în  ambulanţele  apropiate 
unde,  deosebit  de  ajutorul  medical  efectiv  ce-1  da  de  multe  ori, 
se  pricepeă  ca  nimeni  altul  să  liniştească  şi  să  mângâie  pe  cei 
înspăimântaţi  sau  desnădejduiţi. 

In  seara  de  30  August  a  stat  până  târziu,  lucrând  la  rând  cu 

medicii  subalterni  şi  sanitarii,  ochii  umplându-i-se  mereu  de 
lacrămi,  atât  de  bucuria  izbândei  cât  şi  de  mila  celor  căzuţi. 

A  fost  într’adevăr  părintele  răniţilor. 

In  a  doua  parte  a  campaniei,  când  spitalele  de  pe  malul 
Dunării  erau  pline  de  bolnavi  de  tifos,  munca  sa  a  devenit  mult 
mai  grea  căci  eră  când  aici  când  acolo,  făcând  sforţări  imense 
pentru  a  ameliora  deplorabilele  condiţiuni  igienice  ale  ospita- 
lizării  şi  pentru  a  acceleră  evacuarea  în  spre  centru.  Necruţân- 
du-şi  puterile  şi  nepăzindu-se  deajuns,  căpătă  în  luna  Decem¬ 
vrie  un  antrax  grozav  la  ceafă.  Fu  necesară  o  intervenţie  chi¬ 
rurgicală  la  care  se  supuse  fără  discuţie,  zicând  glumeţ  că  pri¬ 
meşte  bucuros  să  poarte  crucea  roşie  şi  acolo  (I  s’a  făcut  o  in¬ 
cizie  în  formă  de  cruce). 

Cât  de  simţită  a  fost  lipsa  sa  dela  serviciu,  în  scurtul  timp 
al  zăcerii  sale  la  Turnu-Măgurele,  dovedeşte  faptul  că  guvernul 
s’a  alarmat  curând  şi  Primul  Ministru  a  venit  în  persoană  să  se 
convingă  dacă  poate  sau  nu  să  părăsească  patul.  A  nemerit 
chiar  după  operaţie. 

Davila  şi-a  dat  bine  seama  de  rostul  nemărturisit  al  acestei 
vizite  şi  de  neîncrederea  ce  o  desvăluiâ.  El,  omul  datoriei,  ar  fi 
suferit  orice  rană  în  carnea  sa,  dar  nici  una  cât  de  mică  a  amo¬ 
rului  său  propriu.  îşi  păstră  cumpătul  şi  primi  pe  oaspele  său 
cu  toată  cinstea  cuvenită,  dar  totdeodată,  chemând  soldatul 
ce-1  îngrijiâ,  îl  puse,  ca  şi  cum  ar  fi  fost  în  ordinea  firească  a 
lucrurilor,  să  scoată  de  după  pat  şi  să  ducă  afară  în  văzul  tu¬ 
turor  ligheanul  plin  de  scame  sângerânde,  urme  ale  operaţiei. 

Impresia  produsă  ţinu  loc  de  orice  explicaţie. 

Antraxul  n’a  fost  însă  decât  o  suferinţă  relativ  scurtă  a  lui 
Davila.  Ceeace  la  chinuit  mai  îndelung,  aproape  tot  timpul 
răsboiului  a  fost  o  nevralgie  sciatică,  de  care  nu  şi-a  îngăduit 
răgaz  ca  să  se  caute,  umblând  mereu  călare  sau  cu  trăsura,  iar 
pe  jos  numai  sprijinit  într’un  toiag,  căci  altfel  nu  putea  păşi. 
Deosebit  de  aceasta,  iarna  neobişnuit  de  grea  din  1877 — 78 
petrecută  mai  mult  sub  cort  sau  în  bordeie,  îi  redeşteptase  ve¬ 
chile  reumatisme,  aşa  că  la  întoarcere  din  campanie  sănătatea 
sa  lăsă  foarte  mult  de  dorit. 

Nu  era  nici  acum  momentul  de  a  şedea  în  repaos.  Prezenţa 
sa  în  atâtea  locuri  era  indispensabilă  şi  el  îşi  reîncepu  viaţa 

de  osteneli  şi  de  decepţii,  care  trebuia  să-l  ducă  la  un  sfârşit 
grabnic. 

Independenţa  României  inaugurase  o  stare  de  tranziţie  în 
toate  resorturile  Statului  şi  o  eră  de  prefaceri  începea  pentru 
toate  instituţiile.  Modificarea  Constituţiei  avea  să  consfinţească 
această  operă.  De  mare  importanţă  eră  reorganizarea  armatei 
şi  la  aceasta  Davila  eră  foarte  atent,  căci  acum  ca  şi  altădată 
îl  preocupă  chestiunea  organizării  Serviciului  Sanitar,  pe  ace¬ 
leaşi  baze  pe  care  oştirea  îşi  urmă  desvoltarea.  Imediat  după 
întoarcerea  din  Campanie  el  întruni  în  comisiune  pe  toţi  me¬ 
dicii  principali  în  activitate,  cu  propunerea  d’a  întocmi  un 
proiect  de  reforme. 

încă  din  Maiu  1878  reîncepea  să  raporteze  Ministerului  toate 
nevoile  şi  neajunsurile  serviciului,  punând  mare  insistenţă 
spre  a  se  aprobă  remediarea  lor  în  chipul  ce-1  socotiă  cât  mai 
economicos  pentru  tezaurul  public.  Eră  îngrijat  în  special  de 
insuficienţa  personalului  medical  în  proporţie  cu  extensia 
armatei.  Armata  teritorială  eră  lipsită  de  medici  şi  el  nu  lipsise 
de  a  arătă  că  tocmai  această  trupă  « fiind  cea  mai  numeroasă , 
compusă  din  fiii  cei  mai  aleşi  ai  ţârii ,  merită  toată  solicitudinea 
şi  că  misiunea  atât  de  importantă  de  Medic  Şef  al  unui  regiment 
teritorial ,  trebuie  încredinţată  unui  Doctor  în  medicină  cu  un 
grad  superior  ». 

In  Decemvrie  acelaşi  an,  proiectul  asupra  reorganizaţiei  Ser¬ 
viciului  Sanitar  al  armatei  eră  gata  şi  înaintat  Ministerului  odată 
cu  un  plan  de  fixarea  cadrelor  în  conformitate  cu  cerinţele 
serviciului  şi  cu  unităţile  tactice,  precum  şi  modul  de  funcţio¬ 
nare  al  acestui  aparat  întreg,  atât  în  timp  de  pace  cât  şi  în  timp 
de  răsboiu. 

Trei  ani,  în  cari  el  n’a  încetat  de  a  repetă  cererile  şi  propu¬ 
nerile  sale,  au  trecut,  până  ce  o  parte  din  nevoile  mari  ale  ser¬ 
viciului  au  început  a  fi  satisfăcute.  In  acest  răstimp  creditele 
acordate  pentru  material  s’au  ridicat  la  suma  de  abiâ  60.000  lei, 
cu  cari,  după  cum  arătă,  nu  s’a  putut  decât  repară  ambulanţele 
cele  vechi,  deteriorate  în  timpul  campaniei  şi  sau  înfiinţat 
câteva  trăsuri  pentru  farmaciile  divizionare,  pe  când  în  Depo¬ 
zitul  chirurgical  al  armatei  nu  se  află  material,  nici  pentru  un 
singur  furgon  de  ambulanţă  şi  cele  treizeci  regimente  de  re- 

zervă  înfiinţate  atunci,  n’aveau  nimic  din  cele  trebuin- 

p  7 

cioase. 

Multă  bătaie  de  cap,  alergătură  şi  stăruinţă  i-a  trebuit  din 
nou,  pentru  a  reîncepe  toate  ca  şi  cum  n’ar  fi  existat  niciodată, 
căci  la  toate  trebuia  mare  cheltueală  de  insistenţă  şi  elocinţă 
spre  a  dovedi  nu  numai  utilitatea  lucrului  ci  şi  urgenţa.  Energie 
şi  răbdare  nesfârşită  a  dovedit  el,  smulgând  din  mâna  prea 
parcimonioasă  a  Guvernului,  bucată  cu  bucată,  o  nouă  zestre 
sanitară  pentru  oastea  sporită  a  României  independente.  Au 
mai  trebuit  alţi  doi  ani  pentru  realizarea  planului  său  complet, 
căci  eră  hotărît  să  nu  renunţe  la  nimic  din  inventariile,  pe  cât 
de  judiţioase  pe  atât  de  conştiincios  întocmite,  pe  cari  le  pre- 
zintase  ca  deziderate  şi  a  sfârşit  prin  a  obţine  aproape  tot.  In 
anul  1883  se  puteau  făli  cu  materialul  sanitar  ce  se  află  în  depozit, 
atât  el  care-1  crease,  cât  şi  armata  care  dispunea  de  tot  ce 
trebuie  pentru  transportul  şi  ospitalizarea  răniţilor  întocmai  ca 
armatele  occidentale. 

Nu  este  de  mirare,  incontestabil,  că  atâta  agitaţie,  ba  chiar 
luptă  aprigă,  pentru  îndeplinirea  misiunii  înalte  cu  care  eră 
învestit,  după  treizeci  de  ani  de  încordare  şi  perseverenţă  au 
avut  ca  rezultat  sleirea  repede  a  forţelor  sale  fizice.  Este  însă 
de  sigur  de  mirare  că,  în  cursul  neîncetat  al  preocupărilor  sale 
obişnuite  şi  fără  a  pierde  firul  acestora,  Davila  mai  găsiâ 
mijloc  de  a  se  interesă  de  o  sumă  de  lucruri  ce-i  păreau  nea¬ 
părat  de  pus  la  cale,  fiindcă  erau  obşteşte  utile  sau  înălţătoare 
pentru  anumite  cercuri,  în  special  cele  medicale.  Astfel  în  1880, 
cu  ocazia  serbării  jubileului  de  25  ani  dela  fundarea  Şcolii  de 
Medicină,  propuse  Corpului  medical  organizarea  unui  congres 
ştiinţific  naţional,  întrunind  medicii,  veterinarii  si  farma- 

cistii. 

9 

Din  diferite  motive  congresul  a  tot  fost  amânat  şi  evenimente 
independente  de  activitatea  sa,  i-au  împiedecat  ţinerea  până  în 
Octomvrie  1884,  când,  spre  mâhnirea  tuturor  aderenţilor, 
neuitatul  lui  iniţiator  nu  mai  eră. 

9 

In  chestiunea  instrucţiei  militare  în  şcoli,  am  mai  spus  că 
tot  Davila  fusese  iniţiatorul,  fiind  creatorul  Corpului  micilor 
Dorobanţi.  Cu  mare  ardoare  şi  dragoste  s’a  ocupat  din  nou  de 
această  instituţie  acum  când  învăţase  a-i  preţui  toate  foloasele. 


VIATA  ŞI  OPERA  LUI  CAROL  DAVILA  {1828-1884) 


43 


61 


Dealtfel  dovada  cea  mai  bună  că  el  eră  sufletul  ei,  a  fost  c’a 
dispărut  îndată  după  moartea  sa  şi  desfiinţată  rămase  vreo 
douăzeci  de  ani. 

După  proclamaţia  Regatului,  starea  financiară  a  ţării  fiind 
simţitor  îmbunătăţită,  se  putu  da  o  mai  mare  desvoltare  mij¬ 
loacelor  de  cultură  şi  învăţământ  în  popor.  Davila  se  devotă 
cu  totul  acestui  nou  curent  în  ce  putea  să  se  folosească  de  com¬ 
petenţa  sa.  Datorită  intervenţiei  sale  active  s’au  înfiinţat  labo- 
ratorii  de  chimie  la  Şcoala  de  agricultură,  la  Şcoala  de  poduri 
şi  şosele,  la  Şcoala  de  comerţ  şi  la  Monetăria  Statului.  N’a  fost 
străin  nici  de  înjghebarea  laboratorului  Facultăţilor  de  ştiinţe 
din  Bucureşti  si  Iaşi  si  a  celor  mai  mici  de  pe  la  licee. 

«  Toate  aceste  laboratoare  —  scria  el  întrun  memoriu  —  pot 
să  fie  considerate  ca  isvorîte  din  laboratorul  de  Chimie  dela  Colţea 
de  sub  direcţiunea  d-lui  Dr.  Bernath  »,  dar  creat  de  Davila  la 
Spitalul  Militar,  de  unde  apoi  fusese  mutat. 

Rolul  acestui  laborator  în  1882,  când  el  se  exprimă  astfel, 
ajunsese  imens  nu  numai  în  instrucţia  publică,  dar  încă  şi  în 
economia  naţională,  în  medicina  judiciară  şi  în  poliţia  sanitară 
numai  după  urma  impulsului  ce  i-1  dase  creatorul  său.  Aci  s'au 
studiat  între  altele  mai  toate  apele  minerale  ale  ţării,  bogăţie 
pentru  punerea  în  valoare  a  căreia,  Davila  se  siliâ  în  tot  chipul. 
In  interesul  acestei  valorificări  el  şi  fundase  încă  dela  1869 
prima  noastră  « Societate  de  Hydrologie  ». 

Mai  fundase  pe  aceleaşi  vremuri  şi  alte  societăţi,  apoi  şi 
reviste  cu  toate  că  el  însuşi  nu  publică  mult,  căci  n’aveă  timp 
disponibil  şi  este  ştiut  că  pentru  a  fi  autor  fertil  trebuie  timp 
mult.  Nici  operă  ştiinţifică  pură  n’a  putut  face,  cu  toate  că  eră 
chimist  eminent,  dar  —  cum  a  scris  elevul  său  C.  Istrati  —  să 
ne  întrebăm  dacă  acest  om  care  în  timp  de  douăzeci  şi  cinci 
de  ani  s’a  sculat  dimineaţa  la  patru  şi  s’a  culcat  la  zece  seara 
sau  mai  târziu,  reuşind  deabiâ  să  facă  faţă  la  tot  ce  se  cereâ 
dela  el  pentru  binele  acestei  ţări,  ar  mai  fi  putut  face  şi  cercetări 
ştiinţifice  ?  —  «Şi  în  definitiv  ce  ar  fi  folosit  ţării,  dacă  el  ar  fi 
contribuit  cu  cercetările  sale  a  umple  câteva  mici  goluri  în 
ştiinţă,  ar  fi  reuşit  în  câteva  sinteze  ?  Ce  ar  semnifică  acestea 
pentru  ţara  noastră,  în  aceă  epocă,  alăturea  cu  sinteza  marelui 
corp  medical  român  efectuată  de  el !  ?  Dacă  el  ar  fi  fost  reţinut 

în  laborator,  putea  oare  să  producă  ceeace  am  văzut,  mai  scump 
ţării  noastre  decât  orice  studii  ce  ar  fi  publicat  în  analele  de 
chimie !  ?  »  Eră  însă  un  emulator  şi  un  mare  vulgarizator. 

La  « Societatea  pentru  învăţătura  poporului  român  »  Da- 
vila  a  fost  unul  din  cei  mai  inimoşi  pionieri.  Câte  lucruri  fru¬ 
moase  şi  folositoare  de  sigur  se  mai  realizau  din  îndemnul  şi 
cu  sfaturile  acestui  incomparabil  educator,  dacă  nu  l-ar  fi 

doborît  suferinţa! 

* 

# 

W  VE* 

Dacă  Independenţa  şi  Constituţia  cea  nouă  au  avut  conse¬ 
cinţe  în  general  bune  pentru  viitorul  ţării,  au  avut  în  schimb 
şi  unele  urmări  deplorabile  ce  s’au  manifestat  în  spiritul  public 
şi  vieaţa  de  societate  a  naţiunii.  Stabilitatea  asigurată,  garanţii 
mai  mari  în  întreprinderile  de  orice  natură,  deteră  o  încredere 
sporită  în  sine  şi  deaci  o  îndrăzneală  ce  uneori  nu  eră  justificată 
de  nici  o  capacitate  dovedită,  sau  chiar  probabilă.  Aceasta  avu 
de  rezultat  o  concurenţă  înteţită  pe  toate  tărâmurile. 

Politica  ajungând  să  precumpănească  în  curând  ca  factor 
hotărîtor  în  prefacerile  cu  tendinţă  progresistă  de  toate  zilele, 
introduse  în  luptele  pentru  carieră  aceleaşi  mijloace  neleale, 
aspecte  imediate  ale  micimii  de  suflet  şi  ale  pervertirii  carac¬ 
terului,  pe  cari  le  adoptase  luptele  de  partid:  patima  oarbă,  ura 
şi  defăimarea.  Destrăbălarea  atinse  culmea  distrugând  până 
şi  spiritul  de  corp,  respectul  ierarhiei,  ba  chiar  simţul  demni¬ 
tăţii.  Un  timp  armata  a  suferit  greu  de  această  racilă  naţională. 
A  fost  epoca  în  care  militarii  puteau  face  parte  din  Parlament . 
Atunci  s’a  molipsit  şi  Serviciul  Sanitar. 

S’ar  fi  putut  crede  că  Davila,  ca  unul  ce  nu  făcea  şi  nu  fă¬ 
cuse  niciodată  politică,  ferindu-se  de  orice  pacturi  şi  clică,  strict 
imparţial  faţă  de  rivalităţi,  ar  fi  trebuit  să  rămână  la  adăpost  de 
consecinţele  unei  atari  stări  de  lucruri.  Direct  nu  l-ar  fi  atins 
în  nici  un  caz,  pe  el  care  eră  mai  presus  de  combinaţii  josnice 
şi  nu  se  lăsă  târît  în  nici  un  fel  de  compromis.  Dar  nu  putu  să 
scape  dela  o  vreme,  de  lovituri  indirecte,  devenind  ţinta  unor 
maşinaţiuni  ascunse  cu  scop  —  nici  mai  mult  nici  mai  puţin  — 
de  a-1  înlătură  din  calea  unor  vânători  de  situaţii. 

O  situaţie  mai  înaltă  decât  aceâ  pe  care  o  ocupă  el  nu  ambi¬ 
ţiona  deşi  — *  acum  când  patriotismul  său  eră  recunoscut  de 
toţi  —  deosebit  că  i  s’ar  fi  cuvenit,  ar  fi  făcut  figură  neîntrecut 
de  bună  şi  ar  fi  fost,  netăgăduit,  de  cel  mai  mare  folos  ţării  ca 
înalt  demnitar  al  Statului,  fie  Ministru  al  Instrucţiunii,  fie 
chiar  Prim  Ministru.  S’au  temut  poate  unii  mari  că  ar  nutri 
speranţe  în  acest  sens  şi  s’ar  putea  întâmpină  deodată  în  el  un 
concurent  cu  atât  mai  serios  cu  cât  —  fără  nici  o  îndoeală  — 
toată  ţara  ar  fi  fost  de  partea  lui.  In  tot  cazul  mari  cu  mici  se 
uniră  tacit  pentru  a-i  face  neajunsuri,  cu  scop  de  a-1  micşoră 
şi  umili,  sau  cel  puţin  spre  a-i  nimici  prestigiul  şi  influenţa, 
deocamdată  prin  restrângerea  atribuţiunilor  şi  prerogativelor 
legate  de  locul  ce-1  ocupă. 

Mai  întâiu  începură  a-1  nesocoti.  Se  trecu  peste  el  în  luarea 
de  dispoziţii  în  Serviciul  Sanitar,  ba,  chiar  noui  directive  se 
hotărau  în  câmpul  său  de  activitate,  fără  a  se  fi  luat  avizul  său 
prealabil.  In  schimb  propunerile  sale  erau  puse  direct  la  dosar. 
Zece  rapoarte  din  1880  şi  81  înaintând  proiecte  pentru  reorga¬ 
nizarea  serviciului  rămân  fără  nici  un  răspuns  din  partea  Mi¬ 
nisterului  şi  pe  când  el  cereă  mereu  să  se  consacre  prin  lege 
«  principiul  unităţii  de  direcţiune  »,  cei  ce  ţinteau  la  succesiunea 
sa,  cercau  să  dea  curs  liber  iniţiativei  lor  mai  ales  pe  căi  lătu¬ 
ralnice. 

Deprins  de  aproape  treizeci  de  ani  să  lupte  şi  cu  seninătatea 
conştiinţei  împăcate,  idealistul  ce  eră  în  el,  nu-şi  putu  da 
seamă  dela  început  de  ostilitatea  crescând  în  jurul  său  şi  Da¬ 
vila,  dreptul,  îşi  urmă  calea  dreaptă  ca  întotdeauna. 

Criza  izbucni  cu  ocazia  aducerii  în  desbaterile  Parlamentului 
la  1882,  a  Legii  Serviciului  Sanitar  al  armatei.  Atunci  cărţile 
se  dară  pe  faţă.  Odată  cu  desvelirea  adversarilor  săi  printre 
aceia  pe  cari  nu-i  considerase  altădată  şi  nu-i  tratase  decât  ca 
nişte  buni  camarazi,  mai  da  de  urma  unei  adevărate  conspira- 
ţiuni  organizate  solid  şi  părând  a  avea  drept  cuvânt  de  ordine 
—  cum  scria  chiar  el  unui  elev  devotat  —  «Să  scăpăm  de 
Davila  »!...  Ce  indignare,  dar  şi  desgust,  l-o  fi  cuprins  la  aflarea 
odioasei  atitudini  ascunse  sub  ipocrizia  unor  relaţii  ceremonioase 
şi,  în  aparenţă,  cordiale,  nu  este  greu  de  închipuit. 

Ei  bine  totuşi,  el  n’a  avut  nici  o  ieşire  violentă,  nici  un  gest 

necugetat,  chiar  în  acrimonia  discuţiilor  în  sânul  Consiliului 
medical  consultativ,  care  reluând  proiectul  asupra  organizaţiei 
Serviciului  Sanitar  al  armatei,  adormit  în  cartoanele  Ministe¬ 
rului  încă  dela  20  Decemvrie  1878,  îi  modifica  redacţia  în  fa¬ 
voarea  celor  interesaţi  personal  la  aceasta.  Făcu  însă,  foarte 
cumpătat  şi  demn,  un  «memoriu  »  pentru  Ministrul  de  Răs- 
boiu  în  care,  pe  lângă  protestul  său,  se  vede  desluşit  firul  in¬ 
famiei  puse  la  cale. 

«Este  pe  deplin  ştiut  —  scria  Davila  —  că  actuala  lege  a 
Serviciului  Sanitar  a  fost,  în  unele  articole,  cu  dinadins  în¬ 
tocmită  spre  a  lovi  în  persoana  mea  şi,  chiar  în  Consiliul  su¬ 
perior  al  armatei,  sub  preşedinţia  d-voastră,  s’au  rostit  cuvinte 
de  pasiune  şi  personalităţi  în  contra  cărora  aţi  găsit  de  cuviinţă 
a  protesta. 

«Ambele  şedinţe  ale  Consiliului  medical  superior  au  dovedit 
cu  prisos  cum  d-nii  Medici  superiori  ai  armatei  înţeleg  apli¬ 
carea  legii  şi  rolul  ce  doresc  a  da  Secretarului  Consiliului, 
neadmiţând  nici  că  poate  fi  un  vice-preşedinte  *)  al  acestui 
Consiliu,  delegat  al  d-voastră,  nici  vreun  alt  drept  de  superio¬ 
ritate  decât  numai  vechimea. 

«  D-l  Doctor  Severin  s’a  crezut  chiar  în  drept  a  lovi  în  per¬ 
soana  mea,  propunând  ca  să  fiu  numit  Inspector  de  circum¬ 
scripţie  chiar  în  afară  de  Capitală,  la  Craiova  sau  Iaşi  rezervând 
postul  permanent  din  Bucureşti  d-lui  Doctor  Theodori  pe 
motivul  că  are  cinstea  de  a  fi  medicul  particular  al  Maestăţilor 
Lor. 

«  D-l  Doctor  Fotino,  trecând  cu  vederea  orice  este  demnitate 
a  crezut  că  moderează  propunerea  d-lui  Doctor  Severin,  ofe- 
rindu-se  a  mă  înlocui  la  nevoie  în  inspecţiile  circumscripţiei 
mele,  ca  să  nu  fiu  sustras  dela  interesele  mele  personale,  dar 
văzând  refuzul  meu  absolut  şi  declaraţia  mea  hotărîtă  că  nu  pot 
primi  o  poziţie  inferioară,  a  crezut  că-şi  înfrumuseţează  rolul 
declamând  cu  fraze  pompoase  că  mai  sunt  trebuincios  armatei, 
că  luminile  mele,  experienţa  mea,  frumoasele  exemple  ce  am 
dat  şi  voiu  da  încă  întregului  personal,  fac  prezenţa  mea  deapu- 
rurea  preţioasă,  etc. 


•)  Preşedinte  eră  Ministrul  de  Răsboiu,  pe  atunci  General  G.  Anghelescu. 

« Aceste  cuvinte  elogioase,  trebuia  d-sa  să  le  rostească  în 
Senat  căci  după  propunerea  d-lui  Doctor  Severin  şi  asenti¬ 
mentul  tacit  al  tuturor  membrilor,  nu  puteau  fi  considerate 
decât  ca  o  luare  în  râs. 

«D-nii  Doctori  Fotino  şi  Severin,  cari  evident,  au  vorbit  în 
calitate  de  senatori  iar  nu  ca  medici  militari,  au  explicat  cum 
înţeleg  rolul  de  Şef  de  secţiune,  Secretar  al  Consiliului,  în  loc 
de  a  aşteptă  ca  regulamentul  legii  să-l  explice  şi  au  dovedit 
deajuns  în  faţa  d-voastre  că,  la  întocmirea  legii,  au  fost  călău¬ 
ziţi  de  alte  dorinţe  decât  binele  serviciului». 

După  ce  face  un  istoric  amănunţit  al  serviciului  întreg,  creat 
numai  prin  munca  sa  fără  preget,  arată  că  silinţele  sale  de  a 
mai  aduce  îmbunătăţiri  instituţiei  medicilor  militari  sunt  dnute 

în  lanţuri  de  patru  ani  şi  continuă: 

«Nu  este  de  crezut  că  Parlamentul,  atât  Senatul  cât  si  Ca- 
mera  Deputaţilor,  au  votat  această  lege  în  deplină  cunoştinţă 
de  cauză  şi  au  ghicit  scopul  ei  ascuns  de  a  se  umili  gradul  meu 
şi  a  se  distruge  unitatea  de  direcţie  care  niciodată  nu  poate  fi 
realizată  de  un  consiliu  neresponsabil... 

« Numindu-mă  pe  mine  Inspector  de  circumscripţie,  când 
până  astăzi  am  fost  singur  Inspector  General  cu  o  vechime  de 
22  ani  în  grad,  se  calcă  drepturile  mele  de  grad  superior;  o 
dovadă  despre  aceasta  este  că  Medicii  Coloneii  cari  compun 
Consiliul  medical  superior  s’au  crezut  îndreptăţiţi  a  propune 
să  fiu  numit  la  o  circumscripţie  de  afară,  eu,  şeful  lor  de  22  ani 
şi  declară  mai  departe  că  nu  pot  fi  constituiţi  în  Consiliu,  fiind 
numai  Medici  de  Corp  de  Armată.  Pretind  deci  numirea  de 
Inspectori  Generali. 

«  După  dispoziţia  ce  aţi  luat  numindu-mă  Inspector  al  cir¬ 
cumscripţiei  Capitalei,  mă  simt  lovit  nu  numai  pe  nedrept  dar 
chiar  contra  legii;  consider  poziţia  mea  ilegal  desfiinţată  şi  mă 
socotesc  suprimat  ilegal,  ceeace  este  echivalent  cu  izgonit  din 
armată. 

«Demnitatea  mea  nu-mi  permite  a  ocupă  o  funcţiune  umilită 
şi  camarazii  mei  din  armată  ar  avea  dreptul  să  mă  dispreţuească 
dacă  aşi  suferi  o  astfel  de  lovitură  fără  de  a  protestă.  S’ar  puteă 
crede  că  am  meritat-o  sau  că  există  în  trecutul  meu  o  pată  care 
a  provocat-o. 

«Prefer  o  anchetă  asupra  vieţii  mele  întregi,  decât  o  înjosire, 
o  pedeapsă  morală  şi,  numai  dacă  mi  se  cuvine  să  fiu  osândit, 
umilit  şi  degradat,  atunci  să  fie  aceasta  conform  legii!» 

Mai  departe,  repetă  că  dacă  se  desfiinţează  funcţiunea  de 
Inspector  General  al  Serviciului  Sanitar,  numai  are  ce  cătâ  în 
armată,  căci  a  fi  coborît  la  gradul  de  Inspector  de  circumscrip¬ 
ţie,  căruia  în  deriziune  i  se  menţine  calif icativul  de  general ,  nu 
primeşte,  privind  aceasta  ca  eliminarea  sa  piezişă  din  rândurile 
oştirii.  Termină  cerând  un  concediu  de  şapte  luni,  echivalent 
cu  punerea  în  disponibilitate. 

Era  firesc  ca  procedeele  meschine  de  care  se  uza  faţă  de  el 
să-l  fi  adus  în  pragul  exasperării.  Când  însă  la  toate  intrigile 
se  adăugă  şi  o  mizerabilă  campanie  de  presă,  denaturând  fap¬ 
tele  si  insinuând  că  «Şeful  Serviciului  Sanitar  n’a  simtit  tre- 

buinţa  unei  complete  reorganizări  a  acelui  serviciu  în  urma 
răsboiului  şi  a  rămas  adormit  asupra  regulamentului  din  1861  », 
nu  şi  putu  stăpâni  revolta  sufletească.  Se  simţi  dator  să  răs¬ 
pundă  respicat,  «în  interesul  istoric  al  Serviciului  Sanitar,  în 
interesul  adevărului  şi  al  demnităţii  pe  care  fiecare  trebuie  să  o 
păstreze  faţă  de  opinia  publică,  când  se  discută  modul  cu  care-şi 
îndeplineşte  funcţia  ce-i  este  încredinţată  »,  restabilind  înfă¬ 
ţişarea  reală  a  cauzei,  expunând  partea  iniţiativei  sale  şi  partea 
de  răspundere  a  tuturor.  încheia  printr’o  declaraţie  categorică 
deşi  simplă,  ca  o  mustrare  şi  o  învăţătură  pentru  ambiţioşi 
lipsiţi  de  scrupule: 

«In  timp  de  treizeci  ani  de  când  servesc  ţara,  n’am  cules 
altă  avere  decât  reputaţia,  că  am  muncit  cu  desinteresare  pentru 
binele  public;  nu  pot  dar  să  permit  nimănui  de  a  diminua 
acest  capital  moral  care  rămâne  şi  averea  copiilor  mei  » *). 

Mărinimos,  leal  şi  plin  de  o  sinceră  solicitudine  pentru  mem¬ 
brii  Corpului  medical,  el  n?ar  fi  făcut  nici  o  obiecţiune  la  o 
urcare  în  grad  în  scop  de  îmbunătăţire  a  serviciului,  chiar  a 
unora  ce  n’aveau  alt  titlu  la  aceasta  decât  vechimea.  Dar  când 
urmă  ca  această  măsură,  cu  totul  lipsită  de  interes  general,  să 
dea  prilej  unei  coborîri  a  sa,  unei  ştirbiri  a  privilegiilor  ce-i 
consfinţise  lui  o  vechime  mai  mare  şi  atâtea  merite  pe  cari  nici 


J)  «Ostaşul»  dela  15  Februarie  1882. 

duşmanii  nu  i  le-ar  fi  tăgăduit,  eră  în  dreptul  său  de  a  se  apără 
din  toate  puterile. 

O  soluţie  avantajoasă  pentru  toţi,  singura  echitabilă  faţă  de 
persoana  lui  Davila,  ar  fi  fost  ca  mai  înainte  de  orice  altă  schim¬ 
bare  în  ierarhia  Corpului  medicilor  militari,  să  i  se  decearnă 
lui  gradul  superior  pe  care-1  câştigase  în  mod  strălucit  şi  eră 
îndreptăţit  să-l  aştepte  încă  dela  1878.  Dar  aceasta  şi  eră  sin¬ 
gura  soluţie  de  care  pare-că  se  feriă  Guvernul.  Este  adevărat 
că  în  Adunarea  Deputaţilor  se  votase  în  anul  1880,  înaintarea 
sa  ca  recompensă,  dar  acest  început  de  dreptate  fusese  zădăr¬ 
nicit  pe  urmă  de  legea  bugetară  a  exerciţiului  ulterior. 

După  curmarea  brutală  a  carierei  năpăstuitului,  Parlamentul 
din  nou  răsună  de  propuneri  în  favoarea  sa.  Erau  acum  simple 
paliative  sau  corective  cari  se  vânturau.  Oameni  mai  buni  dar 
naivi  socoteau  că  i  se  cuvine  o  compensaţie  ( !  ?)  spre  a  îndulci 
fierea  ce  i  se  dase  de  băut,  şi  cerură  pentru  el  o  recompensă  na¬ 
ţională,  ca  şi  cum  răni  morale  s’ar  puteă  închide  cu  o  îndestu¬ 
lare  bănească! 

Faţă  de  această  milostivire  târzie  şi  searbădă,  ne-la-locul  ei, 
mândria  sa  se  aprinse  şi  ridicând  capul  albit  la  muncă,  sus,  mai 
presus  de  orice  mârşăvii  omeneşti,  sfidând  noui  înjosiri,  Da¬ 
vila  făcu  cunoscut  că  nu  va  putea  primi  nici  pensie  nici  re¬ 
compensă  bănească  ca  plată  a  răsturnării  sale!... 

Rezultatul?  —  Zdruncinarea  definitivă  a  sănătăţii  bună-rea 
de  care  se  mai  bucură  şi  de  care  s*ar  mai  fi  folosit  mult  ţara 
dacă  ar  fi  fost  ocrotită.  Dar  lui  nu  i-au  lipsit  după  loviturile 
soartei  de  care  se  resimţise  îndeajuns,  nici  loviturile  grele  ale 
pizmaşilor  şi  hainilor,  cari  nu  pot  fi  tămăduite  de  nici  o  filo- 
sofie,  ci  rod  în  carne  vie,  mai  rele  decât  otrava ! 

Biata  inima  sa  trudită  şi  chinuită  atât  amar  de  timp,  ţinută  în 
frâu  adesea  numai  de  voinţa  sa  extraordinară,  nu  mai  rezistă 
la  noua  ei  încercare  şi-şi  pierdu  măsura  cu  totul.  Eră  d’acuma 
un  invalid,  un  om  sfârşit,  «o  oală  spartă  »  cum  spunea  melan¬ 
colic  unor  intimi  ai  săi... 

Că  i  s’a  refuzat  punerea  în  disponibilitate  şi  c’a  mai  fost  re¬ 
ţinut  în  serviciu  cu  promisiuni  şi  neadevăruri,  sunt  detalii;  în 
starea  în  care  eră  în  1883  putea  să-i  fie  indiferentă  orice  întor¬ 
sătură  a  evenimentelor.  Concediul  care  nu-i  fusese  aprobat  ca 

soluţie  a  diferendului  trebui  să  i  se  dea  în  curând  forţat  pentru 
motiv  de  boală,  dar  nici  nu  se  îndurase  a-şi  părăsi  slujba  până 
când  se  simţi  pe  deplin  istovit. 

Dureroasă,  grozavă,  a  fost  ultima  sa  iarnă.  In  căsuţa  sa  tristă, 
aproape  singur,  pironit  în  nemişcare,  a  petrecut  trei  luni  de 
zile  negre  şi  nopţi  de  nesomn,  de  sbucium  şi  căinare,  căci  su¬ 
ferinţa  sa  cea  mare  nu  eră  asistolia,  nu  angina  precordială; 
erau  gândurile...  Opera  vieţii  sale  de  silinţă  şi  devotament  o 
vedeâ  săpată  la  temelie  şi  ameninţată  de  surpare...  Principiile 
mari  cari  călăuzise  activitatea  sa  în  interesul  ţării  şi  spre  binele 
serviciului,  fiind  călcate  în  picioare,  răspunderea  sa  era  înlă¬ 
turată;  dar  nu  rămânea  el  expus  la  învinuirea  de  nedestoinicie 
şi  desconsideraţia  viitorului  ?...  De  sigur  rivalii  săi  năzuiau  la 
aceasta... 

Va  mai  putea  la  timp,  prin  sfaturi  şi  îndrumări  să  restabi¬ 
lească  ordinea  în  starea  de  perturbaţii  ce  se  anunţa  deacum?... 
Dar  calomniatorii,  nu  puneau  ei  la  îndoeală  realitatea  boalei 
lui  ?... 

Dacă  primăvara  anului  1884  aduse  o  uşoară  îndreptare  în 
starea  sa  atât  fizică  cât  şi  morală,  aceasta  —  nici  vorbă  —  n’a 
fost  efectul  gestului  de  generozitate  făţarnică  al  Guvernului, 
care  în  Martie,  când  i  se  putea  prevede  sfârşitul  apropiat,  se 
înduplecă  a-1  înălţă  în  rangul  ce  trebuiă  să-i  dea  de  mult.  Nici 
nu  se  lăsă  el  amăgit  în  privinţa  înţelesului  şi  valorii  acestei  ma- 
nifestaţiuni  silite,  chiar  când  pompos,  teatral,  unul  din  conspi¬ 
ratori  în  ţinută  de  gală,  declamă  în  faţa  sa :  «  Corpurile  legiui¬ 
toare,  Ţara  întreagă,  recompensează  meritele  d-voastre,  etc. 
etc».... 

«  Această  cinstire  —  scriă  atunci  fostului  său  elev  Stavrescu — 
nu  mă  priveşte  personal  ci  este  o  onoare  pentru  întreg  Corpul 
medical »,  iar  unui  prieten,  Colonelul  N.  Racovitză  :  «  Totul 
se  sfârşeşte  spre  gloria  Corpului  medical))...  şi  adăugă  cu  amără¬ 
ciune  :  «  La  aceasta  trebuiă  să  se  gândească  anul  trecut ,  dar  nu  se 
gândeau  decât  să  mă  distrugă».... 

Alt  gest,  un  gest  nobil  —  Regele  venind  să-l  vadă  —  a  fost 
ca  un  balsam  pentru  rana  sa  sufletească.  Regele  Carol,  figură 
impunătoare  de  tact  şi  rezervă  înţeleaptă,  care  nu  guvernă  nici 
nu  păşiă  la  discuţie,  nu  uitase  pe  credinciosul  său  Davila.  El 

nu  putea  să  intervină  direct  dar  procedă  prin  impresii  şi  mani¬ 
festaţia  Sa  spontană,  pe  de  o  parte  răzbiă  îndărătnicia  unei 
politici  odioase,  şi  punea  lucrurile  la  punct,  pe  de  alta  aducea 
în  casa  unui  mare  nedreptăţit  suferind,  ca  o  rază  de  soare  în 
primăvară,  binefacerea  augustei  şi  caldei  Sale  simpatii. 

Alinarea  morală  ce  i-o  produse  mărturia  cordială,  solemnă 
şi  decisivă  a  Suveranului,  fu  urmată  de  o  înviorare  destul  de 
repede.  După  câteva  săptămâni  dormiâ  şi  se  hrăniâ  aproape 
normal.  Stabilit  pentru  întremare  mai  desăvârşită  la  Sinaia, 
dobândi  oarecare  speranţă  şi  încredere  în  forţele  sale. 

«Je  suis  si  bieny  qiiil  me  semble  que  je  n1  ai  jamais  ete  malade  » 
scria  Maiorului  Perticari,  ginerele  său.  «J’ai  besoin  de  revivre 
en  societe ,  de  sortir  de  Visolement  de  la  chambre  de  malade  »... 
Dar  tot  mai  suflă  greu  şi-l  obosiă  tare  suitul  scărilor  sau  mişcări 
repezi.  In  schimb,  odată  cu  instalarea  Perechii  Regale  acolo, 
fu  înconjurat  de  cele  mai  drăgălaşe  atenţiuni  ale  Reginei  şi  de 
o  amicală  solicitudine  a  Regelui,  un  belşug  de  îngrijiri  cari 
pare-că  se  întreceau  ca  să-l  facă  să  uite  cât  suferise  în  trecut. 
Scriă  despre  ele  cu  recunoştinţă.  Aveâ  însă  o  grijă  şi  o  mărtu- 
risiâ  astfel: 

«Le  Roi  me  dit  des  amabilites  que  je  n'ose  ecrire,  j'ai  peur  deja 
que  quelques  echos  n'eveillent  Venvie  ».  Ar  fi  putut  zice:  «Penvie 
de  me  nuire  encore  ...  ». 

Sărmanul,  nu  se  înşelă.  In  curând  primiâ  un  ordin  al  Mi¬ 
nistrului,  punându-i  în  vedere  că,  fiind  acuma  sănătos,  ar  fi 
cu  cale  să  înceapă  inspecţiile.  Urgia  aceasta  îl  surprinse  ne¬ 
plăcut;  eră  însă  omul  datoriei.  Se  supuse  şi  plecă...  să  moară 
Ia  datorie. 

Eră  pe  călduri  tropicale:  deacuma  boala  merse  repede. 

Când  se  întoarse  pentru  cea  din  urmă  oară  în  căsuţa  sa, 
nu  mai  puteâ  nici  să  stea  culcat  căci  se  înnecă  şi  se  chinui  câtva 
timp  într’un  scaun.  Vedeâ  venind  mântuirea,  resemnat  dar 
obidit.  Nu  ţineâ  la  viaţă;  decât  îl  legă  de  atâtea  vieţi  atâta  bine 
pe  care-1  făcuse  şi  ar  fi  dorit  să-l  mai  facă.  Aveâ  tot  dreptul 
să  spună  prietenilor  ce-1  vizitau:  «Prin  inimă  am  trăit,  prin  ea 
mor...  ». 

Totuşi  voiâ  să  mai  spere  căci  comoara  de  bunătate  din  inima 
sa  eră  nesecată  şi-l  înspăimântă  jalea  din  jurul  său,  gândind  la 

nenorocirea  celor  iubiţi  pe  cari-i  părăsiâ.  Auzi  pe  un  fost  elev, 
devenit  prieten,  Grecescu,  suspinând  într’un  colţ  şi  simţi  o 
mare  durere...  «Vă  rog  —  îngână  oftând  —  scoateţi  de  aci  pe 
bietul  netot  »!.., 

Se  stinse  în  ziua  de  26  August,  în  vârstă  de  56  ani,  dar  pă¬ 
rând  mult  mai  bătrân,  aşa-i  brăzdase  suferinţa  frumoasa  sa 
faţă,  icoana  inteligenţei  cele  mai  sclipitoare  şi  a  simţirii  dis¬ 
tinse,  divine. 

Masca  morţii  săpa  ’n  trăsuri  mai  adânci  expresia  voinţei  sale 
irevocabile;  voinţa  aceea  căreia  într’atâta-i  consacrase  puterea 
sa  încât  îl  trădase  rezistenţa  fizică  necesară  pentru  a  răzbi 
necazurile  şi  cursele  vieţii;  voinţă  luminată,  închinată  toată 
binelui  celor  mulţi  pe  care-i  iubise  adevărat,  neclintit...  Şi 
acuma  îl  plângiâ  o  omenire  întreagă.  Căzuse  pradă  morţii,  dar 
viu  tot  eră  în  mii  si  mii  de  inimi. 

Decoraţii,  coroane,  discursuri,  nu  merită  menţiune.  Sunt 
simple  trivialităţi  când  este  vorba  de  un  om  ca  Davila  ! 

Simbolul  unei  aurore  în  cultura  noastră  naţională,  el  doarme 
somnul  de  veci  într’un  loc  frumos  —  loc  de  verdeaţă  şi  de 
odihnă  —  parte  din  fosta  sa  grădină,  unde  odinioară  fu  tabăra 
lui  Tudor  Vladimirescu,  simbolul  Renaşterii  noastre  naţio¬ 
nale;  —  un  petec  de  ţară  de  două  ori  sfânt!.. 

w  7? 

Capacitatea  lui  Davila  ca  intelectual,  ca  factor  de  cultură 
şi  de  ordine,  ca  om  de  concepţie  şi  acţiune,  o  spune  opera  sa 
măreaţă,  opera  care  cu  un  merit  egal  ar  fi  împodobit  o  carieră 
chiar  mult  mai  lungă.  Au  mai  spus  şi  alţii  cât  eră  de  distins, 
atrăgător,  vioi  şi  larg  în  vederi;  în  ce  grad  avea  darul  cuvân¬ 
tului,  cum  ştia  să  desluşească,  să  convingă  şi  să  se  impună; 
înfine,  ce  entuziasm,  ce  energie  şi  ce  chibzueală  punea  în  tot 
ce  întreprindea. 

Ceeace  este  mai  puţin  cunoscut,  este  valoarea  fondului  su¬ 
fletesc  ce  se  ascundea  sub  aspectul  rigid,  adesea  sever,  uneori 
chiar  aspru,  al  marelui  bărbat. 

Mai  întâiu,  de  netăgăduit,  el,  model  de  conştiinţă  şi  de  dis¬ 
ciplină,  dovedind  continuu  întrucât  da  uitării  persoana  şi  in- 

teresele  proprii  când  binele  public  erâ  în  joc,  avea  dreptul  să 
fie  cât  de  exigent  faţă  de  cei  ce  trebuia  să-l  ajute  în  greaua  sa 
sarcină,  cu  atât  mai  mult  că  în  purtarea  sa,  oricum  ar  fi  părut 
la  prima  vedere,  domnia  spiritul  dreptăţii.  Cât  însă  erâ  el  lipsit 
de  orice  răutate,  reeşiâ  limpede  din  faptul  că  uza  de  o  măsură 
pentru  toţi  şi  când  erâ  nevoie,  mustrâ  tăios  şi  intransigent  chiar 
pe  aceea  cărora  le  da  mereu  probe  de  iubire,  chiar  pe  ai  săi. 

Cusurul  său  cel  mare  a  fost  francheţa,  cusur  în  lumea  noastră. 

Dacă  în  plus  i  s’a  luat  în  nume  de  rău  o  nervositate,  ce  câte¬ 
odată  deveniâ  irascibilitate  si  chiar  mânie,  trebuiâ  să  se  tină 
socoteală  de  mediul  pretenţios,  schimbăcios  şi  prea  des  ostil 
pe  faţă,  în  care  munciâ;  munca  sa  atunci  luâ  faţa  unei  cazne 
si  i  se  iartă  unui  om  căznit,  când  îsi  iese  din  fire. 

Apoi  pete  sunt  şi  în  soare,  dar  cine  le  observă  ?  Cine  le  po¬ 
meneşte,  când  cugetă  cât  datoreşte  soarelui  ?  Şi  el,  aşâ  de  stră¬ 
lucit,  nu  erâ  decât  un  om,  un  biet  om  jertfit  dintru  început  şi 
până  la  urmă,  căci  pe  lângă  agonia  morală  în  care-1  cufundase 
nenorocirea  în  familie,  nu  a  fost  la  nici  un  moment  cruţat  de 
decepţii  amare,  de  ponoase  nemeritate  şi  de  umiliri  infame. 

Să  nu  se  uite  închiderea  Şcolii  lui  Davila  un  timp,  când 
d’abiâ,  cu  multă  greutate,  o  înfiinţase  şi  întreţinuse  cu  cheltu- 
eala  sa  (1856)! 

Să  nu  se  uite  destituirea  sa  dela  Direcţia  Generală  Sanitară 
ca  urmă  a  unei  cabale  (1864)! 

Să  nu  se  uite  desfiinţarea  Şcolii  sale  în  floare,  spre  a-i  sub¬ 
stitui  Facultatea  de  Medicină,  când  amândouă  aveau  putinţa 
de  a  fiinţă  alături;  apoi  nesocotirea  dreptului  său  la  decanat! 

Să  nu  se  uite  mizerabilul  proces  dela  Iaşi  (1871)  care  i  s*a 
înscenat  în  schimb! 

Să  nu  se  uite  cum  ani  dearândul,  în  îndeplinirea  măreţului 
său  plan  pentru  organizarea  ambulanţelor,  a  fost  ţinut  în  şah 
cu  îndărătnicie! 

Să  nu  se  uite  campania  neghioabă  dar  veninoasă,  ce  duceau 
prin  presă  duşmani  invidioşi! 

Să  nu  se  uite,  înfine,  înjosirea  neomenoasă  cu  care  i  s’a 
curmat  cariera! 

Şi  dacă  ne  gândim  cât  chin  i-a  pricinuit  din  timp  în  timp  şi 
lipsa  de  sănătate,  suntem  forţaţi  să  zicem:  «Doamne!  Dacă 

altul  ar  putea  suferi  mai  mult  decât  a  tras  acest  om  îndelung 
răbdător,  ar  fi  un  nou  Messia !... 

Iată  deci  toată  explicaţia  salturilor  voei  sale. 

Voie  bună  avea  Davila,  din  fire,  cu  prisosinţă  şi  nici  nu  şi-o 
părăsiâ  degeaba.  Dar  se  zbârliâşi  se  burzuluiâ  în  faţa  neglijenţei, 
a  neascultării,  a  relei  voinţe  şi  mai  ales  a  relei  credinţe.  Cei  ce 
i-au  cercat  mânia  n’au  avut  decât  să  şi-o  impute  lor  înşişi  şi 
dac  a  avut  el  vreo  vină,  apoi  multe  a  răscumpărat  milostenia  sa 
fără  margini. 

Cu  toată  adversitatea  soartei  şi  în  dispreţul  loviturilor  pri¬ 
mite,  Davila,  după  urma  bunătăţii  sale  a  cunoscut  fericirea. 
Şi  se  înţelege,  căci  ceeace  cerea  el  dela  viaţă,  nu  eră  belşug  de 
deşertăciuni  lumeşti  ci  un  simplu  ecou  al  simţirii  sale  arză¬ 
toare,  toată  de  iubire  pură  şi  devotament  fără  preget.  Virtutea-i 
eră  călăuza  în  vieată  si  fiind  iubirea  baza  virtuţii,  în  focul  iu- 
birii  a  întruchipat  idealul  vieţii  sale:  Să  iubească  şi  în  schimb 
să  fie  iubit !  Aceasta  fu  tot  ce  doriâ. 

A  iubit  cu  ardoare,  cu  patimă,  cu  evlavie...  pe  ai  săi,  pe  amici, 
pe  elevi,  pe  orfani  şi  pe  bolnavi,  deopotrivă.  La  toţi  le  da 


sprijin,  îngrijiri  şi  mângâiere;  pentru  oricare  din  ei  eră  gata 
să-şi  dea  şi  viaţa.  Cum  i-a  iubit  pe  ai  săi  poate  servi  de  exemplu 
oricui.  In  orice  timp  şi  orice  împrejurări,  de  aproape  sau  de 
departe,  ei  erau  obiectul  preocupărilor  sale  şi  părţile  din  co¬ 
respondenţa  sa  cari  desvelesc  grijile  şi  sentimentele  sale  de 
tată,  sunt  cele  mai  impresionante.  In  această  privinţă  ca  şi  în 

rolul  său  de  sot  are  aceleaşi  accente  sincere  si  calde. 

>  »  > 

Rămas,  într’o  vară  singur,  scrie : 


«Jamais  la  solitude  ne  m’a  pese  davantage...  J’ai  passe  la 
journee  seul  ă  la  maison  â  penser  ă  toute  notre  petite  familie ... 
Dire  combien  je  trouve  notre  separ ation  penible  m?  est  impossible... 
Papa  n'a  qu’une  pensee,  sa  chere  petite  familie ,  sa  chere  femme. 
V bus  ne  saurez  jamais  combien  votre  absence  de  Vannee  derniere 
ni  a  laisse  de  tristes  souvenirs ;  je  n’en  suis  pas  encore  gueri  et  je 
ne  recommencerai  pas  potir  tont  au  monde  ». 

Şi  mai  târziu : 

«  Ecris-moi  souvent  car  tes  lettres  me  font  le  plus  gr  and  plaisir. 
Ce  sont  Ies  seu  Ies  consolations  dans  tna  solitude  et  tu  ri* imagine  s 

o 

pas  le  chagrin  que  j'eprouve  de  voir  ton  silence ;  ne  sois  donc  ja~ 
mais  negligente  avec  ton  grognon  de  mari ,  tes  parolesy  tes  lettres 
me  calment ,  sois  en  donc  moins  avare  ». 

Aşa  mereu  ne  întâmpină  dragostea  ce  o  manifestă  pentru 
viaţa  în  familie.  Se  vede  clar  cum  nu  trăia  el  decât  pentru  şi 
prin  copiii  săi. 

O  slăbiciune  a  sa  erau  copiii  îndeobşte  şi  tineretul, 

care  pentru  solicitudinea  sa  părintească  eră  tot  numai  un 

copilet ;  întreg  pare  că-1  înfiase  şi-l  împărtăşiâ  cu  bogăţia 

sufletului  său,  spre  a-i  spori  simţirea.  Cea  mai  duioasă 

atracţie  îl  făcea  să  se  plece  cu  precădere  înspre  cei  plăpânzi, 

sărăcuţi  şi  oropsiţi.  Pe  aceştia-i  desmierdâ  cu  drag  şi-i  păr- 

tiniâ  fătis. 

>  > 

Dar  bunătatea  lui  Davila  nu  se  revărsă  numai  asupra  celor 
cunoscuţi  de  el,  sau  cari  năzuiau  la  ea,  ci  şi  asupra  nenumă¬ 
ratei  mulţimi  a  celor  fără  nume  cari  luptă  din  greu  toată  viaţa, 
nevoiaşi  şi  obijduiţi,  sclavi  obscuri  ai  datoriei.  Pe  toţi  de  s’ar 
fi  putut,  i-ar  fi  strâns  în  jurul  său,  sub  scutul  ocrotirii  sale,  în 
preajma  împrospătătoare  de  puteri  şi  nădejde  a  făpturii  sale 
alese.  Se  ducea  însă  —  fiindu-i  mai  uşor  —  însuşi  la  ei,  distri¬ 
buind  binefaceri  de  tot  felul,  ajutându-i  cu  vorba  şi  fapta, 
lecuindu-i  la  trup  şi  la  suflet,  ba  încă  smulgându-i  dela  pieire 
cu  primejdia  existenţei  sale.  Iubirea  şi  bărbăţia  unite  atunci 
în  fiinţa  sa  erau  pentru  norod  Providenţa. 

Sunt  fapte  ce  grăesc  mai  cu  putere  decât  orice  vorbe.  Ca 
stele  luminoase  ele  lucesc  prin  bezna  zilelor  fără  de  bucurie 
ale  unei  vieţi  de  sacrificii.  Sunt  faptele  eroice  de  cari  nu  sunt 
capabili  decât  cei  ce  trăesc  pentru  alţii,  simt  cu  durere  sufe¬ 
rinţele  semenilor  lor  şi  ştiu  să  sufere  orice  pentru  ei.  Şi  aşa  eră 
Davila.  Lui  nu  i-au  lipsit  zile  fără  soare,  dar  nici  n’a  fost 
firea  sa  străină  de  eroismul  plin  de  foc,  de  dărnicie  şi  mări¬ 
nimie. 

Să  amintim  cum  s’a  expus  în  atâtea  epidemii  şi  a  pătimit 
adesea,  contractând  în  1865  tifos  la  căpătâiul  ocnaşilor,  deci¬ 
maţi  şi  părăsiţi  de  toţi,  din  Telega. 

Să  amintim  cum,  în  Franţa  la  1851,  rupându-se  un  pod,  în 
timpul  trecerii  unui  regiment,  pe  care-1  însoţiâ  ca  medic,  se 

aruncă  fără  ezitaţie  în  apă  şi  scoase  la  mal  pe  rând  mai  mulţi 
soldaţi  ce  se  înnecau. 

Să  amintim  cum  la  1860,  un  tânăr  confrate  fiind  bănuit  c’ar 
fi  otrăvit  un  om  cu  o  retetă  a  sa  si  ameninţat  de  maltratare  de 

>  j  y 

o  ceată  incultă,  Davila  văzând  că  nu  l-ar  scăpă  cu  vorbe,  luă 
sticla  de  doctorie  şi  înghiţi  jumătatea  rămasă  neluată  de  mort. 
încrederea  sa  şi  curajul  acesta  convinse  plebea  întărâtată,  că 
medicul  nu  eră  de  vină. 

Să  amintim  cum  la  1861  fiind  provocat  la  duel  de  un  subal¬ 
tern  primeşte  a-i  da  satisfacţie,  iese  pe  teren  şi  se  expune  gloan¬ 
ţelor  adversarului,  dar  el  însuşi  —  o  şi  declarase  dinainte  — -  nu 
trage. 

Să  amintim  că  la  1866,  el  a  oferit  fără  teamă  adăpost  în  casa 
sa  Doamnei  Elena  Cuza,  îndurerată  şi  îngrozită  de  detronare, 
liniştind  şi  ocrotind  o  femeie  virtuoasă  în  nenorocirea  ei. 

Să  nu  uităm  evadarea  sa  plină  de  primejdii  din  liniile  ger¬ 
mane  la  1870,  spre  a  putea  servi  mai  departe  ţara  sa  natală. 
Să  nu  uităm  dispreţul  de  pericol  ce-1  arătă  la  1877  şi  antraxul 
pe  care-1  dobândi  perindându-se  prin  bordeiele  infecte  pline 
de  muribunzi. 

Să  amintim  înfine  cum,  fiind  boala  sa  dejă  înaintată,  aflând 
într’o  noapte  că  arde  Azilul  Elena  Doamna,  a  fost  într’o  clipă 
la  faţa  locului  şi,  suit  în  dormitoarele  unde  dormiau  cele  mai 
mici  dintre  eleve,  le-a  obligat  să  se  îmbrace  în  ordine  şi  să 
evacueze  sălile  ţinându-se  de  mână,  două  câte  două,  cântând 
liniştite  ca  la  preumblare,  fără  ca  el  să  trădeze  emoţia  şi  durerea 
ce-i  provocă  dezastrul.  Prezenţa  şi  calmul  său  curagios  au  îm¬ 
piedecat  panica.  Nimeni  nu  şi -a  pierdut  capul,  dându-i  ascul¬ 
tare  cu  încredere. 

Dar  câte  la  fel  de  frumoase,  nu  s*ar  mai  puteă  aminti? 

Cât  a  iubit  Davila  ţara  şi  neamul,  au  dovedit-o  nu  numai 
faptele  sale  mari,  dar  şi  o  sumă  de  gesturi  şi  obiceiuri  luate, 
apoi  mici  preocupări  constante,  rarele  sale  distracţii  şi  mai 
presus  de  toate  entusiasmul  său  mereu  nou  pentru  tot  ce  respiră 
naţionalism  sănătos,  tot  ce  puneă  în  lumină  şi  favoriză  vitali¬ 
tatea  rasei  cu  tradiţiile  şi  datinele  ei  bătrâneşti.  Eră  un  admi¬ 
rator  al  frumuseţii  populaţiei  rurale  şi  se  minună  fără  încetare 
de  deşteptăciunea  şi  firea  aleasă  ce  aflase  în  ea. 

De  cum  a  cunoscut  bine  limba  ţării,  s’a  simţit  pătruns  de 
farmecul  poeziei  populare  şi  a  vibrat  la  auzul  doinelor.  Plăcerea 
cu  care  ascultă  şi  recită  versurile  lui  Alecsandri  eră  nespusă 
şi  trebuie  să-i  dăm  luare  aminte  cu  atât  mai  multă,  cu  cât  ase¬ 
menea  gust  nu  prea  eră  răspândit,  pe  atunci,  printre  feţele 
simandicoase  în  lumea  cărora  trăiâ.  Ceva  mai  mult :  El  a  pu¬ 
blicat  cu  cheltueala  sa  fără  de  a  o  spune,  într’o  prea  frumoasă 
ediţie  (1867),  «Doine  şi  lăcrămioare».  Apoi  pentru  a  răspândi 
cât  mai  profuz  această  minunată  producţie  a  geniului  plaiu¬ 
rilor  şi  câmpiei  româneşti,  o  distribuiâ  ca  premii  nu  numai  la 
Azil  ci  si  în  toate  şcolile  tării. 

y  y  y 

Acelaşi  drag  îl  manifestă  Davila  pentru  orice  lucru  de  mână 
cu  caracter  pământean,  ţesături,  cusături  şi  ’n  genere  toată 
industria  femeii  din  popor.  O  colecţie  unică  de  izvoade  bine 
alese,  cea  mai  bogată  din  ţară,  izbutise  cu  mare  sârguinţă  a  sa 
şi  a  soţiei,  să  înfiinţeze  la  Azil,  unde  educaţia  profesională 
organizată  de  el  oferiă  o  lăture  de  artă  naţională  curată.  Stăruiâ 
mult  pentru  a  lăţi  gustul  frumosului  la  sate  şi  nu  i  se  păreâ 
nimic  mai  frumos  decât  creaţiunile  gustului  ce  găsiâ  acolo. 

Cele  mai  frumoase  porturi  ţărăneşti  ce  se  puteau  închipui, 
au  fost  multă  vreme  acelea  cu  cari,  în  toti  anii  si  toată  vara, 

7  y  y  1 

Davila  îşi  îmbrăcă  soţia  şi  copiii.  Apoi  toate  elevele  Azilului, 
în  zile  de  serbare,  la  preumblări  şi  în  vacanţe,  la  Brebu,  purtau 
asemenea  costume  pe  cari  chiar  ele  şi  le  lucrase  în  şcoală.  Pare 
că  cu  toţii,  copii  proprii  şi  adoptivi,  îi  erau  mai  dragi  când  îi 
vedeâ  astfel.  Şi  pentru  societate  a  servit  de  învăţătură  această 
manifestaţie  naţionalistă,  care  din  partea  lui  eră  ca  o  formă 
de  cult. 

Un  cult !  De  sigur,  nu  este  prea  mult  a  zice,  că  Davila  a  avut 
un  cult  pentru  neamul  ales  de  sufletul  său :  Neamul  căruia  îşi 
închinase  vieaţa.  Credinţa,  speranţa,  caritatea  sa,  toate  virtuţile 
creştine  lui  înnăscute,  le-a  depus  pe  altarul  acestui  neam  şi  acest 
prinos  ceresc  l-a  făcut  fericit,  căci  poporul  l-a  răsplătit  cu  dăr¬ 
nicie,  cu  ce  puteâ  da,  cu  ce  aveâ  mai  bun,  cu  sufletul  său  ne¬ 
prihănit. 

Poporul,  da,  mulţimea  modestă  şi  umilă  pe  care  el  n’a  pri¬ 
vit-o  de  sus,  mulţimea  spre  care  şi-a  îndreptat  paşii  de  câte  ori 
a  cătat  la  el  şi  care  «  dela  Porţile  de  Fier  la  mlaştinile  Prutului, 

dela  Carpaţi  la  albia  Dunării  »  —  cum  scrie  Istrati  —  îl  cu¬ 
noştea  bine ;  ţăranii  si  soldaţii  cari  au  dus  la  căminurile  lor  ră- 
sunetul  activităţii  şi  bunătăţii  sale,  făcându-i  numele  respectat 
şi  slăvit  pretutindeni. 

El,  cel  iertător,  şi-ar  fi  iubit  chiar  duşmanii,  câţi  bruma  erau, 
de  n’ar  fi  fost  ei  vrăjmaşi  ai  binelui  ce-1  făcea.  Dar  toţi  l-au 
admirat  şi  ei,  căci  nu  le-a  arătat,  oricât  l-au  mâhnit,  nici  umbră 
de  ură. 

Poporul  întreg  —  un  pumn  de  invidioşi  şi  ambiţioşi,  măcar 
şi  de  cei  în  vază ,  nu  reprezintă  poporul  —  a  simţit  iubirea  sa 
cu  putere  şi  inimile  mulţimii  i-au  dat  ecoul  dorit,  i-au  dat 
pentru  tot  binele  ce-1  făcuse  neamului,  răsplata  cea  mai  scumpă 
lui:  iubire,  fericirea  sa. 

Deaceea  Davila,  deşi  sdrobit  de  durere,  nu  s’a  sfârsit  des- 
gustat  de  lume.  L-a  îmbiat  până  la  urmă  să  mai  dăinuească, 
chiar  în  puhoaiele  negrii  restrişte,  raza  caldă  a  recunoştinţei 
unei  ţări,  de  care  n’a  încetat  de  a  avea  conştiinţă  si  care  în  ceasul 
morţii,  pătrunzând  giulgiul  rece  al  deziluziei,  a  fost  pentru 
sufletul  său  leacul  suprem,  ultima  cuminecătură.  .  . 

# 

#  # 

Am  scris  aceste  palide  cuvinte  de  slavă  îngenunchiat  dinaintea 
umbrei  glorioase  a  marelui  bărbat,  cu  cugetul  şi  inima  închi¬ 
nate  memoriei  sale,  cu  prilejul  centenarului  zilei  în  care  s’a 
născut,  ca  să  fie  o  cucernică  participare  la  serbarea  ce  i  se  cuvine 
şi  un  îndemn  pentru  alţii  mai  meşteri  de  a  luă  pana  în  mână 
spre  a-1  pomeni  şi  ei. 

De  Carol  Davila  nu  se  va  vorbi  niciodată  destul. 

Nihil  7W7i  laudandum  aut  dixit,  aut  ferit,  aut  scripsit 

(Velleius  Paterculus) 


8  Aprilie  1928 

